
În artă sunt principii care nu au fost inventate 
de cineva şi impunse nouă, ele se identifică în 
firea lucrurilor, vrând-nevrând, inevitabil. Le 
vedem, le simţim şi pe care instinctiv le 
folosim. Ne întâlnim cu ele zi de zi. uneori le 
ienorăm, alteori ne incită simţurile şi ne 
determină să analizăm cauza şi să medităm 
asupra efectului. Nu a inventat nimeni ritmul 
sau repetiţia. alternanţa, armonia, consonanta 
sau disonanța. dominanta sau simetria. ele 
există în stare naturală şi activează asupra 
noastră discret sau brutal. liniştind sau exaltând. 
mângâind sau iritând simţurile. Nu esteticianul 
sau artistul a inventat ritmul. El a inventat 
termenul. a studiat principiile ordonând efectele 
generate de culoare. valoare, temperatură. 
volum. formă. linie. sunet. 

ŞTIINŢA DESENULUI 


Să precizăm încă de la început că autorul acestei cărți pe 
care o prezăntăm cititorului este unul dintre cei mai importanţi 
sculptori români din ultimele decenii — un sculptor care a optat 
pentru o modalitate figurativă, cu izvoare în zestrea 
imaginativului şi în mitologie —, şi că acest artist s-a angajat într-o 
cercetăre teoretică ce vizează lectura operei de artă plastică din 
perspectiva dominanțţei existente în structura desenului. 

Ilie Bostan realizează un îndreptar extrem de preţios 
pentru descifrarea creaţiei, un îndreptar util în primul rând 
propriilor căutări, dar care devine un aliat al tuturor celor ce vor 
să pătrundă pe teritoriul misterios şi plin de făgăduinţe al artei. 

Puțin frecventat de cercetători, universul formal al 
operei de artă îi reţine atenţia autorului, care încearcă să 
răspundă, coerent şi cu argumente ştiinţifice, problemelor de 
limbaj ale operei de artă, urmărind formarea elementelor de 
vocabular plastic, apte să ne pună în stare de comunicare cu 
intimitatea universului artistic. 

Punctul de vedere spre care tinde autorul acestui studiu 
este bazat pe sesizarea şi dezvoltarea unei realități conform căreia 
în constituția unei opere de artă există o dominantă, o urgență în 
configurația compoziţiei, un nivel de realizare care îi asigură 
originalitate şi viabilitate. „Dominanta — scrie Ilie Bostan în acest 
sens — organizează plastic linia, valoarea, culoarea, generează 
ritmul, echilibrul, unitatea, dă consistență expresivităţii plastice. 
Dominanta pune la dispoziţie criteriile obiective în identificarea 
şi analiza mesajului plastic”. 

Înainte de a examina principalele mijloace de exprimare, 
spiritul liber al artistului are precauţia să observe, nu fără o fină 
ironie: „Oare pictura naivă, țărănească, creată acolo unde 
Leonardo de Vinci, Rembrandt, Rubens, Delacroix nu existau 


tan 


decât în culoarea florilor de primăvară, în verdele crud al 
pajiştilor mângâiate de soare sau albite de gerul aspru al iernilor, 
în tina grea a pământului, e concepută după anumite reţete 
ştiinţifice? Această creaţie, făcută departe de marile frământări 
ale esteticii şi filozofiei artei, ale gândirii tipizate, este oare 
rezultatul întâmplării sau exteriorizarea frumosului în stare pură, 
brută, naturală, neafectată de concepte preelaborate care vin să 
stabilească strict şi cu precizie: unde, cât şi în ce fel se poate 
manifesta frumosul?” 

În această carte se află esenţa teoriilor sale asupra 
existenţei şi funcționării unor dominante în structura oricărei 
opere de artă, Ilie Bostan insistând asupra prezenţei acelor 
mijloace de expresie plastică care stau, preponderent, la 
dispoziţia sculptorului — linia, valoarea, volumul —, pictorul 
recurgând, într-o măsură mai mare şi decisivă, la resursele pe 
care le oferă culoarea. 

Cu mare putere de generalizare, autorul vede fiecare reper 
plastic în realitatea complexă a operei. Modul cum tratează linia 
ne arată că înţelege prin acest element plastic mai mult decât 
simplul traseu, la care apelează, de pildă, graficianul. Examinarea 
existenţei şi acțiunii dominantei în compoziţia de volum atinge 
zonele unde comunică în mod direct cu preocupările sale profesionale 
de sculptor şi de profesor în învăţământul superior de artă. 

La capătul unor investigaţii şi propuneri teoretice privind 
mijloacele de expresie, pentru a nu lăsa impresia unei abordări 
abstracte, întâlnim un capitol dedicat analizei dominantei din 
planul mijloacelor de expresie în directă comunicare cu mesajul 
încredințat limbajului artistic. Discuţia, în aceste pagini, se poartă 
în legătră cu creaţii realizate de artişti de referință pentru istoria 
artei — Leonardo da Vinci, Michelangelo, Rafael, Rembrandt, 
Van Gogh, Toulouse-Lautrec, Rodin, Nicolae Grigorescu ş. a. 

~- Ilie Bostan, sculptor şi profesor, ne dăruieşte o fascinată 
introducere în lumea desenului, în lumea artei 
Constantin Prut 

CUVÂNT ÎNAINTE 


Nu cred că exagerez făcând constatarea că marea 
majoritate a literaturii de specialitate se ocupă, cu predilecție, de 
pictură. Tratate de cromatologie, studii de filozofia artei, studii 
estetice, analize ale fenomenului plastic în general, supun 
dezbaterii, aproape unilateral, fenomenul picturii. Nimic de spus, 
în breasla artiştilor plastici este firesc să domine pictura, dar în 
imediata vecinătate există, ca pondere, cele două domenii 
plastice — grafica şi sculptura — care, cu predilecție, folosesc ca 
mijloace de exprimare linia, valoarea, volumul. 

Din acest punct de vedere efectul dominantet, extrem de 
important în compoziția plastică, este asimilat culorii. Sculptor 
fiind, voi încerca să extind acest principiu şi asupra celorlalte trei 
mijloace de exprimare amintite mai sus, fără a neglija importanța 
pe care dominanta cromatică o are în zona picturii. Analizînd o 
arie bibliografică cît mai largă, am constatat că linia, valoarea, 
volumul sunt extrem de puţin comentate din punct de vedere al 
rolului pe care îl joacă în transmiterea mesajului plastic, accentul 
punându-se în mod deosebit pe comentarea mesajului ideatic. 

De cele mai multe ori, linia, valoarea, volumul apar 
sporadic şi tangențial comentate în cadrul analizelor plastice, iar 
acest lucru se întâmplă acolo unde aceste elemente se 
interferează cu pictura. 

Am testat păreri critice ale unor artişti plastici 
profesionişti, de certă valoare, analizând lucrări din toate 
domeniile de manifestare artistico-plastică, fără a folosi criterii 
de evaluare dinanite stabilite. Făceam o evaluare la prima vedere, 
pe principiul „îmi place mai mult sau mai puţin”. Părerile erau 


unanime. Am simţit nevoia să argumentez teoretic opțiunea şi să- 
mi răspund la câteva întrebări. De ce anumite lucrări au puterea 
să sensibilizeze privitorul, în timp ce altele te lasă cel puţin 
indiferent? De ce atunci când o lucrare plastică are tendinţa să se 
fărâmiţeze din punct de vedere valoric, cromatic sau volumetric, 
regăsim totuşi în ea putere de expresie? De ce un desen, care nu 
este susținut din punct de vedere al compoziţiei valorice, are 
totuşi un impact vizual care te obligă să-i atribui calități 
estetice?... Răspunsurile la toate aceste întrebări, invariabil, au 
venit prin analiza contrastului generat de dominantă. Acolo unde 
dispare culoarea nu rămâne decât contrastul de valoare? Dacă 
acceptăm contrastele de culoare (care în context compozițional se 
supun şi ele dominanţei) trebuie să acceptăm şi ideea că, în opera 
de artă, unde mijlocul de exprimare nu este decât albul şi negrul, 
există şi alte contraste pe lângă cel de valoare: contrast existent 
între tipurile de linie (dreptă, verticală, orizontală, oblică, curbă şi 
frântă), contrastul încărcat-aerat; contrastul dat de unitate în 
diversitate. Pentru a elimina, fărâmițarea, monotonia, repetiţia, 


va fi necesar ca aceste contraste să fie puse în valoare sub" 


raport dominant. 

Convingerea mea este că efectul dominanţei se resimte în 
absolut toate genurile şi modalitățile de manifestare artistico- 
plastice, fără excepție. Mai mult decât atât, dominanta 
„controlează? din toate punctele de vedere compoziţia. 
Constituie, dacă vreţi, structura de rezistență în elaborarea operei 
de artă. Contrastul dominant organizează plastic linia, valoarea, 
volumul, culoarea, induce unitatea, armonia, ritmul, elimină 
fărâmițarea, concurenţa, monotonia, dă consistență expresivităţii 
plastice. Contrastul dominant pune la dispoziţie criteriile 
obiective în identificarea şi analiza mesajului plastic dând sens 
celor două categorii estetice — urâtul şi frumosul. Acolă unde 
dispar contrastele dispare şi frumosul. O lume fără contraste este 
o lume moartă din punct de vedere estetic şi aceasta nu se 
manifestă numai în culoare. 

Nu doresc, prin lucrarea mea, să impun principii plastice 
noi. Voi încerca să conturez traseul prin care se poate ajunge la 
evaluarea obiectivă a operei de artă, din punct de vedere al 
mesajului plastic, analizând, în mod special, elementele de limbaj 
plastic ce determină expresivitatea plastică a operei de artă, care, 
nu sunt invenţii ale omului, ci ele există în natură (unitate, 
armonie, ritm, dominantă, fărâmiţare, monotonie, contrast, 
punere în valoare etc.) şi, ca atare, nu pot fi contestate de nimeni. 
Bineînţeles că nu voi elimina complet, din analiza pe care o voi face, 
elementele de limbaj care vizează construcţia operei de artă şi care, 
excluzând echilibrul, sunt inventate de om (linii de forță, secțiunea de 
aur, forme ale compoziției) în general acea „geometrie secretă” a 
creaţiei plastice. Din acest motiv am simțit necesitatea, în 
introducerea la această carte, să fac o scurtă incursiune teoretică pe 
marginea singurei surse din care arta îşi trage seva — natura. 

Abordând cu predilecție câteva din posibilitățile prin care 
se poate obţine dar! şi identifica mesajul plastic — expresivitatea 
operei de artă prin incidenţa contrastului dominant — am 
considerat necesar să clarific, din punctul meu de vedere, sensul 
plastic al termenilor „expresie? şi „expresivitate”, tratând 
subiectul cu o uşoară notă critic-negativă, având în vedere 
ponderea pe care expresia, element definitoriu al mesajului 
ideatic, o are în comentarea operei de artă. 

Această lucrare este parte din teza mea de doctorat. Ca 
urmare a fost analizată şi evaluată, atât în termeni critici pozitivi 
dar, fireşte, şi negativi, de patru personalităţi, teoreticieni şi artişti 
de marcă ai artei româneşti şi universale: prof. univ. dr. 
Constantin Prut — coordonator ştiinţific, prof. univ. dr. Gheorghe 
Achiţei — referent, prof. univ. dr. Peter Jecza — referent, prof. 
univ. dr. Liviu Suhar — referent. Din acest punct de vedere, 
trebuie să recunosc, am beneficiat, în elaborarea şi structurarea 
prezentei lucrări de observaţiile şi recomandările domniilor lor 
pentru care, cu multă sinceritate, le multumesc 


Doresc să avertizez cititorul de intenţia mea de a prezenta, 
în prima parte a lucrării, cât mai succint şi sintetic aspectul 
teoretic al elementelor de limbaj plastic implicate în contrastul 
dominant, punând accent în cea de a doua parte, pe comentariul 
direct al operei de artă pentru a exemplifica şi motiva susţinerile 
teoretice din prima parte. 

Capitolul I 


ARTA ÎNTRE TEORIE ŞI PRACTICĂ 


1. Compoziţie și natură 


Avem uneori nevoie de anumite repere, de anumite criterii 
care să valideze, să ne dea garanţia că munca noastră, efortul, 
sacrificiul, urmează drumul cel bun, că ceea ce creăm noi 
îndeplineşte „condițiile”. 

Mă întreb adesea dacă arta pe care o realizez se încadrează 
în grila cu care timpul face selecția. Am uneori obsesia unui 
purgatoriu spre care cohorte eclectice de artişti, unii încrezători, 
alții cu timiditate şi resemnaţi, se grăbesc, spre a fi „unşi” să stea 
de-a dreapta Dătătorului de „talanţi”, sau să se scufunde în abisul 
întunecat al uitării. Este suficient oare harul cu care te-a înzestrat 
Dumnezeu, pentru a te bate cu pumnul în piept în fața porților 
eternității?... Ai primit „harul” şi încep să curgă pe banda rulantă 
opere de artă. Ar fi simplu ... 

Îmi vine în minte maxima: „Dumnezeu îti dă, dar nu-ţi 
bagă în traistă”. Este nevoie de muncă, de studiu, de informare; 
este nevoie de pasiune şi de dorinţa de a face; trebuie mereu să-ţi 
pui întrebări şi să găseşti răspunsuri; să cauţi în adâncul spiritului 
forța proprie-ți personalități. „Să scoatem, din noi, — spunea 
Brâncuşi — ceea ce este al nostru... Trebuie polisat mult, stăruit 
mult, şlefuit mult... până când găsim acel diamant dinlăuntru... 


l1 


Omul trebuie să-şi găsească adevarata măsură însă, pentru asta se 
cuvine să plătească preţul... nu în arginţi, ci în dăruirea de sine”!. 

Ce mari taine ascunde opera de artă? Unde trebuie să 
căutăm secretul elaborării: doar în reţete?... în noi?... în natură?... 
Oameni pe care-i considerăm „primitivi”, pictând în peşterile de 
la Altamira, Lascaux, Gargas, Santander, au făcut-o după tratate 
ale compoziţiei? Cunoşteau teoria liniei şi a culorii? Dacă nu, 
atunci, noi de ce vedem în ele duct, armonie, sinteza formei, acea 
expresivitate plastică ale cărei atribute sunt unitatea şi esenţa şi 
pe care noi artiştii „cultivați? ni le dorim în propria noastră 
creație. Ei au pictat fără să conteste nimic, nici şcoala, nici 
compoziţia, nici maeştrii academişti. 

Oare pictura naivă, țărănească, creată acolo unde 
Leonardo da Vinci, Rembrandt, Rubens, Delacroix nu existau 
decât în culoarea florilor de primăvară, în verdele crud al 
pajiştilor mângâiate de soare sau albite de gerul aspru al iernilor, 
în tina grea a pământului, e concepută după anumite reţete 
ştiinţifice? Această creaţie, făcută departe de marile frământări 
ale esteticii şi filozofiei artei, ale gândării tipizate, este oare 
rezultatul întâmplării sau exteriorizarea frumosului în stare pură, 
brută, naturală, neafectată de concepte preelaborate care vin să 
stabilească strict şi cu precizie: unde, cum, cât şi în ce fel se 
poate manifesta frumosul? Rudolf Arnheim, unul dintre 
teoreticienii de marcă ai fenomenului artistic, îşi manifestă 
opoziția față de filozofia seacă şi stufoasă, în ceea ce priveşte 
opera de artă remarcând: “S-ar părea că arta este în primejdie de 
a se îneca în vorbărie. Rareori ni se oferă vreo creaţie nouă pe 
care am fi dispuşi s-o acceptăm ca artă autentică; în schimb, 
suntem copleşiţi sub un curent de cărți, articole, teorii, discursuri 
prelegeri, îndrumări — toate gata să ne spună ce este şi ce nu este 
arta, cine ce a făcut, când, de ce, din cauza cui şi pentru ce motiv 


Constantin Zărnescu. .4forismele lui Brâncuşi, Ed. Dacia, Cluj-Napoca. 2004 

ae Ne obsedează imaginea unui trup mic şi gingaş, disecat cu 
el. aviditate de nenumărați chirurgi şi analişti profani”“ 
= să Există reguli, relative, subiective, uneori corecte, inventate 
39. de om: linii de forță, secţiune de aur, geometrii „secrete” ale 
íe dă compoziţiei cu formele ei închise, deschise, excentrice, în spirală 
atate etc. Există însă şi o estetică a naturii. O estetică, care, fără să ne 
TRA dăm seama, trăieşte în fiecare dintre noi. Oricât ne-am strădui, 
sai arta nu poate fi disociată de natură. Natura este unica sursă. Nu a 
ita şi apărut încă o grupare sau un curent artistic care, prin ideologia 
astia lui, să elimine natura din fenomenul creației; noi înşine suntem o 
Aia infimă parte din ea. Folosind linia, valoarea, volumul, culoarea 
pentru a realiza opera de artă, trebuie să respectăm regulile 
gide naturii, care ea însăşi este o impresionantă compoziție. Natura a 
ietan ştiut, fără cusur, să-şi organizeze impecabil spațiul ei miraculos. 
id al Există o ordine care trebuie să-i asigure însăși existența. Intre om 
aitor: şi natură se creează o simbioză vitală. Important este ca omul să 
rețete conştientizeze aceasta. Orice încercare de a scoate un singur 
tări element din dumnezeasca creaţie face ca tot eşafodajul „Marelui 
oie creator” să se surpe. Omul ar trebui să fie elementul de echilibru. 
pură, Aici se găsesc adevăratele rețete, pe care le caută artistul, 
fn săi pentru a obţine efectul spre a „bucura” ochiul. Aş fi dorit să 
e] se folosesc, în locul termenului  „bucurie”, ..frumosul”. Insă, am 
dintre vaga senzație că, de-a lungul timpului, acest termen s-a 
ifestă demonetizat, poate s-a demodat, „bucuria? însă trebuie să ne 
iveste rămână... ea este marele ţel. „ In artă — spunea Brâncuşi — ceea 
die de ce importă este bucuria. Aveţi fericirea să contemplaţi, să vă 
uă pe minunaţi! Aceasta este totul”. Sunt însă rețete care nu au fost 
himb. inventate de cineva şi impunse nouă, ele există în firea lucrurilor, 
ursuri vrând-nevrând, inevitabil. Le vedem, le simțim şi pe care 
u este instinctiv le folosim. Ne întâlnim cu ele zi de zi, uneori le 
motiv ienorăm, alteori ne incită simţurile şi ne determină să analizăm 


cauza şi să medităm asupra efectului. Oare Paul Klee în scrierile 


? Rudofl Arnheim. în prefaţă la lucrarea Arta și percepția vizuală. Ed. Meridiane. Bucureşti. 1979, pag. 15 
| 3 Constantin Zărnescu. Aforismele lui Brâncuşi. Ed. Dacia. Cluj-Napoca. 2004, pag. 82 


sale avea dreptate să susțină necesitatea teoretizării procesului 
creator, a reţetelor, apoi să avertizeze asupra riscului la care 
artistul se supune folosindu-le? Sunt convins că da, deoarece 
„exercițiile teoretice — cum spunea el — constituie un ajutor 
pentru clarificare, aşa cum orice metodă teoretică este un ajutor 
pentru clarificare” î. Apoi tot el recomanda: „Teoria este un 
ajutor pentru clarificare, dar cazurile particulare prezintă atâtea 
influenţe ramificate, care se fac neîncetat observabile, încât teoria 
nu ne ajută în mod consecvent şi trebuie să o părăsim din când în 
când câte puţin””. Deci, nu a inventat nimeni ritmul sau repetiţia, 
alternanța, armonia, consonanţa sau disonanța, dominanţa sau 
simetria, ele există în stare naturală şi activează asupra noastră 
discret sau brutal, liniştind sau exaltând, mângâind sau iritând 
simțurile. Nu esteticianul sau artistul a inventat ritmul. El a 
inventat termenul, a studiat principiile ordonând efectele generate 
de culoare, valoare, temperatură, volum, formă, linie, sunet. De 
exemplu, monotonia, prin repetiție obsedantă, ar putea afecta 
profund simţurile noastre şi ar genera stări psihice, profunde şi 
grave!... Imaginaţi-vă că toate lucrurile, ce se perindă prin fața 
ochilor noştrii, ar avea aceeaşi dimensiune, aceeaşi formă, 
aceeaşi culoare şi ar genera acelaşi sunet, şi am fi nevoiţi să 
contemplăm acest spectacol necontenit. Efectul ar fi dramatic. În 
foarte scurt timp toate simţurile noastre s-ar atrofia, 
transformându-ne într-o ființă inertă senzorial, moartă din punct 
de vedere psihic. Omul are în "dotare” un miraculos simţ care-i 
permite să se protejeze. Din obositoarea şi stresanta repetiție 
poate să obțină motivul bucuriei ochiului, eliminând un singur 
element din “maşina infernală”, sau introducând altul nou, intr-o 
altă poziţie, cu o altă formă, culoare sau valoare. Ritmul, prin 
impactul dominant dă viaţă operei de artă, incită ochiul, 
generează emoţii estetice. Cu toate acestea nimeni nu a fost în 
stare să pună la dispoziție o reţetă exactă, în care să ne spună cât 


“Yvonne Hasan. Paul Alee și pictura modernă. Ed. Meridiane, Bucureşti. 1999, pag 
idem, pag. 113 

2799, pag. 105 


la sută, într-o compoziție, trebuie să avem linie dreaptă, cât la 
sută linie curbă sau frântă pentru ca efectul să fie cel estetic. 
Probabil că aceste proporții există diferit în fiecare dintre noi. 

Niciodată nu vom putea concura natura, dar am fost 
înzestrați pentru a-i da strălucire sau cel puţin pentru a-i înțelege 
frumuseţea. 

Nu doresc să contest nici pe Hegel care lansează „teza 
sfârşitului artei”. Nu contest gruparea dadaistă ale cărei principii 
erau: abolirea logicii, memoriei, moralei, viitorului, lansând în 
derâdere „anti-arta”. Nu contest artişti şi esteticieni care, în 
secolul XX, s-au întrecut în a arăta nu numai că orice element al 

ompoziţiei poate fi schimbat, ci însăşi ideea de compoziţie poate 

fi eliminată din actul de creaţie. Încerc numai să stabilesc ce 
anume poate fi contestat şi avem dreptul, autoritatea să 
contestăm, să respingem sau să eliminăm din stufoasa şi uneori 
impracticabila teorie acumulată de-a lungul timpului, în 
concepţia şi elaborarea operei de artă. 

Ce anume, din tă teorii, au intrat în dizoraţia artiştilor 
postmoderni şi chiar contemporani? Voi încerca, să elucidez, pe 
cât posibil, cu imparţialitate, o zonă în care artistul se războieşte 
şi intră în conflict, poate fără să-şi dea seama, cu chiar natura 
Care fizic şi spiritual l-a zămislit. Cu atât mai mult cu cât în acest 
conflict este implicată ideea de frumos. Ideea de frumos... în 
condiţiile în care există categoric şi o estetică a urâtului. Găsim 
oare o simbioză naturală între aceste două categorii estetice, 
aparent diametral opuse? Cred că cele două se pun reciproc în 
valoare. Fără existenţa urâtului nu am putea identifica frumosul, 
după cum noţiunea de alb ar dispare, dacă nu ar exista negrul. Nu 
ne-ar încânta strălucirea luminii, dacă nu ar exista întunericul, 
poate nici nu am realiza prezența ei. Susţin ideea chiar dacă, prin 
aceasta, mă opun concepției idealiste a lui Karl Rosenkranz, 
potrivit căreia “Frumosul, ca expresie sensibilă a ideii, este în 
sine absolut, şi nu are nevoie de vreun sprijin din afară, de o 
fortificare prin contrariul său. El nu devine mai frumos prin 


A 


urât”. Dar tot el conchide, atribuind această simbioză “farmecului 
savurării”, spunînd: “în opoziție cu urâtul resimțim cu atât mai 
puternic superioritatea (excelența) frumosului”” 

Interesant lucru!... Îmi place în egală măsură şi sculptura 
egipteană şi persană şi asiriană şi Fidias şi Michelangelo şi 
Brâncuşi şi Giacometti şi Moore, după cum îmi place şi 
Rembrandt şi Rubens şi Delacroix şi Cezanne şi Van Gogh şi 
Kandinsky şi Paul Klee. Mă întreb de ce?... Sunt creaţii din epoci 
diferite, tematici diferite, viziuni diferite, concepții diferite, 
tratări plastice diferite. De ce îmi place în aceeaşi măsură şi 
Henry Moore şi Giacometti? Ba mai mult, accept şi gândirea, 
concepțiile „plastice? ale lui Marcel Duchamp, chiar în 
condinţiile în care contestă tot ce s-a creat până la el. De ce? 
Cred că acesta este răspunsul: fiecare din ei a descoperit şi a 
creat frumosul într-o altă formă de manifestare. Frumosul este 
precum un cameleon!... are o putere de mimetism incredibilă. 
Fiecare din aceşti mari artişti, chiar dacă este greu de recunoscut, 
au folosit aceeaşi sursă — natura. Deci, evaluarea se poate face cu 
aceeaşi unitate de măsură. Pe parcusul acestei lucrări sper că voi 
reuşi să demonstrez aceasta. Singurul lucru pe care trebuie să-l 
acceptăm este libertatea de a gândi, de a crea şi, dacă este posibil, 
puterea de a înţelege, sau cel puţin de a încerca. 


Spuneam că, fiecare artist, indiferent de genul de 
manifestare, foloseşte aceeaşi sursă — natura. De ce? Pentru 
simplul motiv că nu există alta. Natura nu înseamnă numai cerul 
cu stelele, munții cu apele, ci înglobează şi omul cu tot ceea ce 
implică existenţa lui: obiecte, lucruri. Aceste elemente pot fi 
selectate, grupate, organizate, ba chiar modificate în forma lor 
inițială, în aşa fel încât, ele să-i poată oferi, prin simpla 
contemplare, stări de liniste, căldură de bucurie, sau, de ce nu, de 
exaltare, răceală sau chiar spaimele grotescului, după cum starea 
psihică sau emoțională ne-o impune. Aici putem vorbi de 


° Karl Rosenkranz, O estetică a urâtului, Ed. Meridiane. Bucureşti. 1948. pag. 58 

subiectivismul receptării operei de artă, a frumosului în general. 
Aici putem vorbi şi de calitatea operei de artă, de calitatea sa de a 
oferi inepuizabile alternative în evaluare şi percepţie. Aici 
mesajul plastic concură cu mesajul ideatic în sensul diversităţii, 
eliminând posibilitatea evaluării după reguli, principii unilaterale, 
şablonate. 


În compoziţie, din punct de vedere teoretic, elementele de 
limbaj plastic se împart in două mari grupe: una care priveşte 
partea de construcţie şi o alta care rezolvă, ceea ce numim 
“mesajul plastic”, expresivitatea în compoziţie. Fiecare din cele 
doua grupe de elemente se intercondiţionează reciproc. Prima 
stabileşte forma de ansamblu, echilibrul, legătura dintre elemente 
deci, organizarea lor în spaţiul bi sau tridimensional; a doua, 
crează unitatea, armonia, expresivitatea părților. Prima include: 
forma compoziției, paginaţia, echilibrul, linii de forță, secțiunea 
de aur, în general supranumita “geometrie secretă a pictorilor”; 
cea de a doua foloseşte noţiuni ca dominantă, ritm, armonie, 
alternanță, repetiție, unitate, consonanță, disonanță, contrast, 
“valoare, volum, culoare etc. ce înglobează expresivitatea plastică 
— ”stilistica” operei de artă. 

- Nu voi aborda, în analizele pe care le voi face, primul 
aspect al compoziției, construcția. Aceasta nu din motivul că aş 
subaprecia rolul ei in fenomenul artistic, sau pentru faptul că 
implică reguli şi rigori pe care arta modernă şi contemporană, 
uneori, le contestă, ci pentru faptul că mi-am propus să comentez 
mesajul plastic pe care îl implică cele patru mijloace de expresie: 
linia, valoarea, volumul şi culoarea. 

Mi-am propus să pun în discuţie expresivitatea operei de 
artă nu pentru faptul că, in contextul artei contemporane, 
formalul pierde teren în faţa informalului, mijloacele de expresie 
sunt înlocuite de altele noi, numite “alternative”, iar mesajul 
ideatic pare să câştige, aparent, teren în fața celui plastic. 


17 


Consider că, dimpotrivă, expresivitatea plastică vine să 
suplinească figurativul formal. Mulţi nu vor fi de acord cu 
această constatare. Din fericire, este o realitate, o realitate extrem 
de plăcută, la care unii îmi vor spune: fă tu, Ilie Bostan, 
comentariu plastic la Pişuaru/ lui Marcel Duchamp! Vă rog să 
mă credeţi, nici nu este necesar. "Lucrarea” lui Duchamp nu se 
vrea drept operă de artă, devine în sine o pledoarie estetică. El ne 
obligă, prin contrast, să constatăm prezenţa unui frumos 
încorsetat în şabloane perfecționiste. Prezența unei oale de budă 
într-o sală de expoziții reprezintă o mănuşă aruncată de autor 
lâncezelii fenomenului artistic. Este începutul unei noi gândiri 
conceptuale, în ceea ce priveşte arta. Cred că Duchamp a conferit 
“lucrării” sale, cu bună ştiinţă, rolul de “dominantă” unei 
categorii estetice care nu mai satisface, prin concept şi fundament 
teoretic, necesităților artei secolului XX. 


Chiar dacă tendinţele artei contemporane conturează noi 
structuri ale spiritualității, puse in strânsă legătură cu orientarea 
prospecțiunii ştiinţifice — natura rămâne tot unica sursă pe ale 
cărei forme existente le descompunem şi recompunem, le 
deformăm, le esenţializăm reintegrându-le apoi, temporar sau 
definitiv, sursei, „descoperind — afirmă doamna Alexandra Titu, 
referindu-se la conceptualism — o nouă poetică a naturii”. Tot 
domnia sa, amintindu-ne de /and art şi body art, constată: „Ei 
tratează natura ca o sursă de ipostaze materiale infinit variate şi 
deschizând simţurilor văzului, în special, inepuizabile versiuni 
combinatorii. Plasticitatea acestor variante ale combinărilor 
materiale, în cadrul unei naturi observate experimental, în 
acțiunile din anii '70 ale lui Bertalan, Flondor, Tulcan şi ale 
artiştilor mai tineri ce gravitează în jurul lor în anii '80 (Călin 
Beloescu şi Josif Kiraly), constituie obiectul de studiu al 
artiştilor. Ei juxtapun materiale naturale, natura însăşi, cuprinsă 
în fluidul apei, în vegetaţie, în nisipul ce poartă amprenta apei şi 
vântului şi altor agenți incidentali (printre care se numără şi 

prezența umană) cu materiale plastice (benzi de plastic, colorate 
în roşu etc.). Extind, de asemenea, dialogul, situaţiile plastice şi 
poetice, integrând obiecte ready made de cea mai umilă condiţie 
într-o metodologie ce aminteşte acumulările.”* 

Oare nu cumva încorsetarea în imensele acumulări 
teoretice duce fenomenul creaţiei spre gestul reflex al 
speculațiilor generate chiar de aceste teorii? Cred că dependenţa 
strictă de ceea ce înseamnă „restricţii” (referitoare la modul cum 
„trebuie” rezolvată construcţia compoziţiei, echilibrul, cum poate 
fi realizat un anume efect plastic în opera de artă, ce materiale 
trebuiesc folosite etc.) generează necesitatea unei eliberări, 
eliberare pe care arta contemporană o invocă, o simte ca pe o 
necesitate. Artistul simte nevoia să se reîntoarcă la puritatea 
incipientă a sursei, la mesajul ei direct, fără „intermediari ”. Simte 
nevoia redescoperirii. Cred că Andre Lhote are dreptate când 
afirmă că „epocile privilegiate, cu creaţii abundente şi pure, sunt 
tocmai epocile primitive în care regulile urmează a fi descoperite, 
sau redescoperite. O mare inocență — observă cu obiectivitate 
Andre Lhote, pătrunzînd i acestui fenomen — scaldă 
spiritele îndreptate cu totul spre un adevăr ce abia se poate 
discerne.”” 

- Nu tot ce s-a creat, în ultimul timp pe această direcție (a 
experimentului), are incidență cu arta. Ar fi nedrept să 
generalizăm acest fapt. Am văzut lucrări superbe, deosebit de 
interesante (atât în ceea ce priveşte conţinutul ideatic cât şi cel al 
demersului profesional — plastic) pe programe de heppening în 
care se asociază (în cunoştinţă de cauză) mijloacele propriu-zis 
artistice cu elemente neutre preluate din recuzita naturii. 

Nu mă deranjează repetiţia ostentativă dacă prin ea artistul 
are de transmis un anume mesaj ideatic; nici „dezordinea” (în 
organizarea elementelor compoziționale) dacă chiar acest termen 
se suprapune cu mesajul ideatic. Este lăudabil dacă secvenţe ale 


* Alexandra Titu. Experimentul în arta românească dupa 1960. Få. Meridiane. Bucureşti. 2003, pag. 107 


? Andre Lhote, Să vorbim despre pictură. Ed. Meridiane. București. 1971. pag. 59 

fenomenului artistic introduc în demersul lor ideatic elemente 
vitale cum ar fi ecologismul (sub toate aspectele lui) sau 
resacralizarea, într-o rezolvare conceptuală nouă a căror mijloace 
de expresie sunt, practic, nelimitate. 

O instalație devine fapt artistic, indiferent de materialul 
din care a fost realizată, sau de prezenţa şi rezistenţa ei în timp, 
dacă se integrează vizual şi are ceva de transmis locului, 
individului, spiritului. Dacă în „joc” a fost implicat adevăratul 
artist, fără a încerca, neapărat, să identificăm în el un anume 
mesaj plastic, va rămâne permanent în aerul locului boarea 
semnului lăsat — pasiune, bucurie, dragoste. Această tendință, 
orientată spre redescoperirea mesajului pur, inocent, neafectat de 
teorie, generează şi altfel de speculaţii. De fapt, este vorba de 
„speculații? făcute de  „speculanţii” acestor inițieri în 
redescoperire, a căror acumulări informaționale, fundament 
teoretic, dar şi talent, sunt aproape nule. Este vorba de prezența 
„artistului” diletant care, prin orice mijloace, transpiră pentru a 
obține afirmarea, pentru a-şi mări coeficientul propriu de vizibilitate, 
motivându-şi atitudinea de artist neînțeles, căznindu-se ca prin 
gestul său eroic să „şteargă praful” de pe materia cenuşie a 
umanităţii, prin iniţiative artistice ale căror demers nici el nu le 
înțelege, imaginându-şi că astfel va ajunge subiectul numărul unu 
al penei esfeticianului sau criticului de artă, câştigând astfel, mult 
râvnita, „titulatură de geniu” 


Voi încheia acest mesaj simbiotic artist-natură cu o 
expresivă şi profundă meditaţie, referitoare la creaţie şi creator, a 
pictorului lon Sălişteanu: 

"Tot ce merită descoperit, purtăm cu noi. Poate că 
misterul şi drama nu aparțin expresiei întunecate, tensionării 
încrâncenate şi gravității afişate, ci pot fi trecute în plină lumină 
— un mister al zilei însorite fără a-şi pierde substanţa. Poate că 
urletul se poate transforma în şoaptă şi dincolo de şoaptă ecoul 
lui să existe. Poate că în pictură bucuria nu are numai culori 

aprinse, poate că flacăra ei arde şi în tăcere îngheaţă. Nemişcarea 
poate deveni gest incipient, iar nerăbdarea — calm şi deschidere, 
un Chip de fată — obiect neatins de om, iar pomul — durere. 
Spiritul convertirii, al sentimentului /ucrar, al tangenţei uşoare, 
aparține culorii. Ne modelăm ca ființe reciclând metaforic, 
omeneşti urcări şi coborâri, în raportări disimulate. Un Icar — 
cădere spre înalturi suntem cu toţii în parte. Natura interferentă, 
purtând în noi, din noi, către noi substanţă vie, circulă, devenim 
mereu stările alotrope ale unei unice puteri.” 


2. Linia — mijloc de expresie plastică 


Iniţial nu-mi propusesem, în această lucrare, să includ 
expresia liniei pentru simplul motiv că subiectul prezentei lucrări 
are în vedere în primul rând mesajul plastic, incluzând în final, la 
modul particular, pe cel ideatic, care înglobează noţiunea de 
expresie. Nu aş vrea să fiu înțeles greșit. Expresia are un rol 
semantic prin care, linia, culoarea, sunetul, prin formă şi poziţie, 
culoare şi temperatură, respectiv intensitate şi modulație, în plan 
psihic intelectual capătă anumite semnificaţii. Celălalt aspect, 
conținut de expresivitate, pune în evidență informațiile de natură 
plastică, ce se exteriorizează în plan spiritual afectiv şi care trimit 
la contemplare, nu la acţiune. 

Un alt aspect, de această dată din punct de vedere practic, 
al aplicabilităţii în planul strict al creatiei plastice, mă determină 
să tratez acest subiect cu uşoare nuanţe critice. 

Nicodată, cred, nici eu, nici alți artişti plastici, in momentul 
creaţiei nu şi-au pus problema dacă linia pe care o trag pe hârtie, 
dacă pata de culoare întinsă pe pânză sau planul rămas în urma 
dălții răspunde la semnificaţia din traducerea făcută de 
semiologul „x” sau „y”. Am convingerea că arta poate fi 


“ Ton Sălişteanu, în albumul Sălișteanu, Ed. Daim, Bucureşti. 1997. pag. 127 


descifrată mult mai simplu, contemplând-o. Îţi spune singură 
dacă este bună sau proastă. Nu cred că o linie oblică, chiar 
limitată la un capăt fiind, sugerează strict ascendență sau 
descendență şi nu poate căpăta şi alte semnificaţii, după cum nu 
am convingerea lui William Hogarth că linia curbă este „linia 
frumosului”, iar linia şerpuitoare a „oraţiei”!!. Sunt de acord că 
forma liniei a fost abordată (în sensul dominantei) diferit de la o 
epocă la alta, de la un curent la altul sau chiar a avut forța nu 
numai să exteniorizeze un mesaj plastic, dar să şi dezvăluie 
caractere şi temperamente. Până la cubişti, am putea afirma că 
linia curbă ocupă în procesul de creaţie un rol dominant, şi nu am 
nimic impotrivă să fie numită /inia frumosului, după cum cubiştii 
ar putea susține că linia dreaptă este cea care sugerează acest 
lucru. Dacă Theodor Pallady sau Nicolae Grigorescu (prin 
schițele făcute în calitate de reporter de război) ar fi fost 
consultați în această privinţă, cred că opţiunea domniilor lor ar fi 
înclinat spre linia frântă 

O linie, o pată de culoare, poate căpăta semnificaţii plastice 
numai într-un anumit context, izolată, capătă semnificații 
multiple în funcţie de unghiul de percepţie, uneori chiar sensuri 
opuse dar, fără a influenţa direct expresivitatea plastică. Wassily 
Kandinsky prezintă un caz interesant, care validează ideea 
multiplelor posibilităţi de interpretare semantică şi de implicare 
psihică (de astă dată referindu-se la „gustul” culorii), în care „Un 
medic din Dresda — spune el — relatează despre unul din pacienții 
săi, pe care îl caracterizează drept un om neobişnuit de elevat pe 
plan spiritual, că resimțea gustul unui anumit sos întotdeauna şi 
negreșit ca albastru, adică îl simțea ca pe o culoare albastră” 12. 
Tot el ne trimite, în subsolul paginii, la cartea lui Freudenberg, 
Disjuncţia personalităţii, „Universul suprasenzorial”, unde se 
vorbeşte despre auzul colorat. 


= William Hogarth. Analiza frumosului, Ed. Meridiane. Bucureşti. 1981. pag. 67 
- Wassily Kandinski, Spiritualul în artă. Ed. Meridiane. Bucureşti. 1994. pag. 51 

Un fapt ce mi s-a întâmplat în anii de liceu, când am 
început să pictez puntru prima dată în vopsele pe bază de ulei, mă 
determină să accept ca fiind valabile exemplele date de 
Kandinsky. Eram elev în clasa a opta la Liceul de Arte „O. 
Băncilă” din Iaşi. Una dintre culorile care mă atrăgeau foarte 
mult era Verdele de China. Folosind în exces această culoare, la 
un moment dat, la simplul impact vizual, nu numai că aveam 
senzații de vomă — vomam pur şi simplu. ...Nu cumva este vorba 
tocmai de culoarea care ar trebui să fie odihnitoare, relaxantă 
după teoria expresiei culorilor? 

Ajung la concluzia că altele sunt elementele care dau 
valoare artistică, obiectivă, operei de artă, implicit semnificaţie; 
care dă senzaţia de plăcere, de confort sau disconfort senzorial şi 
pe care vom încerca să le analizăm în această carte. 

Nu aş putea propune un raport matematic ponderii pe care 
ar trebui să o aibă expresia în raport cu expresivitatea în 
elaborarea operei de artă. Cert este că mesajul ideatic ar deveni o 
poveste banală, mult prea prozaică, goală de conţinut spiritual 
dacă nu ar fi susținută de expresivitate. Aş fi tentat să-l 
parafrazez pe Delacroix care afirmă (dând spre exemplu linia): 
„Contrar opiniei obişnuite, aş spune că culoarea are o forță mult 
mai misterioasă şi poate mai puternică decât expresia; ea 
activează aşa-zicând fără ştirea noastră” >. 

Fără mesaj plastic nu s-ar putea vorbi de artă, iar fără artă 
nu ar exista termenul „expresie artistică”. In artă se poate vorbi 
de linişte, de unitate, căldură, „monotonie, de exaltare, 
senzualitate, de plăcut, neplăcut, de vibrant, pastelat, de îmbâxit 
sau clar, de colorat sau de murdar, ba chiar de urât şi frumos. 
Toate aceste adjective însă, sunt legate de expresivitatea plastică 
ce se manifestă, la nivelul privitorului, în plan spiritual-afectiv, 


„nu în cel mental. Lecturând acest material veți avea posibilitatea 


să regăsiți, poate excesiv, aceşti termeni în capitolul „Analiza 
mesajului plastic”. 


'3 Eugene Delacroix, Pagini de jurnal, Ed. Meridiane. Bucureşti. 1965, pag. 95 


Linia are miraculosul potenţial de a exterioriza stări, 
temperamente şi chiar genera „conflicte” care dau expresivitatea, 
dar şi intimitatea, în sensul apropierii de artă a textului critic. 
Linia curbă ondulată nu poate induce sau sugera stare de linişte 
numai pentru simplul motiv că, din punct de vedere semiologic, 
ar putea fi asemuită cu valurile mării, cu un curs de apă sau 
legănatul unei bărci, ea generează această stare, în contextul 
operei de artă, prin armonia părților dată inclusiv, dacă este 
cazul, de valoare, volum, culoare. Astfel, implicînd linia într-un 
contrast dominant de formă, poziție sau valoare, opera de artă 
intră în opoziţie cu fărâmitarea, monotonia, generând, prin 
armonie şi unitate, acea stare de linişte... Toate aceste elemente 
sunt reglate, armonizate de contrastul dominant. Dacă am fost 
suficient de explicit, dominanta ar trebui să devină un element de 
analiză pentru demersul creaţiei plastice de toate genurile. 

Nu cred că aş putea fi condamnat dacă aş recunoaşte că, în 
elaborarea lucrărilor mele, devin puţin insensibil la sensul 
semantic al termenilor: ascendent, ascensiune sau înăltare; 
descendent, coborâre sau regres, excentric sau egocentric; cinetic 
sau de miscare etc. Aceasta, pentru că nu au relevanţă din punct 
de vedere al expresivităţii plastice şi nici măcar in construcția 
compoziţiei, în schimb, incontestabil, au rolul determinant în 
conturarea mesajului ideatic al lucrării. Mă aştept să fiu atacat de 
colegi a căror viziune asupra compoziţiei „este bătută-n cuie” 
Voi fi acuzat că nu am auzit niciodată de compoziție statică sau 
dinamică, de o „geometrie secretă” a compoziţiei, de linii de 
forță sau secțiunea de aur, de „extraordinara” implicare a liniilor 
ascendente sau descendente în dinamica compoziţiei, de „forța 
centrului de interes”, de importanţa compozițiilor închise, 
deschise, egocentrice, excentrice, în triunghi, pătrat, dreptunghi 
sau cerc, în spirală sau ştiu eu câte alte forme. Ajung să mă întreb 
dacă nu cumva cei care contestă rolul compoziției sau 
promovează conceptul de „anti artă” au motive întemeiate. 

Nu mi se pare firesc să se dea o atât de mare importanță 
formei compoziției, atâta timp cât acest aspect nu participă la 
îmbogățirea mesajul plastic, dar nici măcar aspectului valoric 
(calitativ) O compoziție în triunghi poate conferi calități 
superioare față de una în cerc, pătrat sau dreptunghi? O 
compoziție închisă este mai valoroasă decât una închisă? În cel 
mai fericit caz poate influența sensibil sau induce mesajul ideatic, 
dar cu condiţia să fie rezolvată din punct de vedere plastic, în caz 
contrar nu vorbim despre opera de artă. 

Mă exprim la modul critic negativ, dar şi puțin revoltat, 
pentru că acest subiect, „expresia”, constat că ocupă dominant 
teme dezbătute în şcoli de specialitate, facultăți, subiecte la 
examene de definitivat, grad didactic, masterat şi chiar doctorat, 
iar aspectul plastic expresiv este pus în discuţie tangenţial, 
intâmplător şi lapidar. De exemplu, Expresia, în cazul unui 
portret, poate fi generată de stări fizice sau psihice de moment 
(tristeţe, bucurie, groază, deznădejde etc.) pe care artistul le 
surprinde, dar ele nu pot genera opera de artă pentru că aceasta, 
simbiotic, implică şi expresivitatea. Nu contest genialitatea lui 
Leonardo da Vinci şi nici impresionanta sa creaţie, dar să se scrie 
tomuri de cărți pe marginea „surâsului” Geocondei, nu mi se pare 
firesc. Nu mi se pare firesc faptul că, la susținerea examenelor 
de licenţă, şi nu numai, acest subiect (expresia) reprezintă 90% 
din pledoarie, iar restul o înşiruire incoerentă de termeni care ar 
trebui să sugereze expresivitatea plastică. 


3. Semnul plastic 


Lumea plantelor, a ființelor, formelor şi culorilor create de 
natură, este atât de diversă încât omul a simțit nevoia să o 
catalogheze, să o ierarhizeze, în concluzie să-i identifice 
particularităţile. Pentru a le putea diferenţia a inventat noțiunea 
de semn. Semn care vine să facă deosebirea dintre un obiect de 


N 

altul, o plantă de altă plantă, o ființă de altă ființă. Acel semn 
poate să se identifice cu forma, volumul, culoarea, lumina, starea 
fluidă, solidă sau gazoasă, cu chiar structura moleculară a 
elementelor. Prin acest semn totul poate fi ținut sub control. 
Confuzia poate genera stări sau situaţii conflictuale grave, iar 
pentru a le evita apelăm la semne. Semnul care ucide sau semnul 
care dă viaţă, semnul care ne uneşte sau semnul discordiei, 
semnul regăsirii şi semnul înstrăinării etc. Întotdeauna omenirea 
a avut nevoie de semne. Uneori le caută cu disperare — de cele 
mai multe ori cu plăcere şi chiar cu entuziasm. Descoperim 
semne care ne justifică prezenţa, ne dau stabilitatea existenţei şi 
apartenenţa locului, semne care stârnesc mândria din noi sau 
generează orgolii. Tot ce există în jurul nostru înglobează o 
multitudine de semne: semn gest, semn simbol, semn grafic, 
semn urmă, semn durată, semn divin, etc. 

Nu numai creația naturii se identifică prin semne, chiar 
omul însuşi, prin existenţa lui, este generator de semn. Semnul 
lăsat de om îl căutăm prin peşteri, prin măruntaiele pământului, 
în biblioteci, muzee, pe uscat şi prin ape. Sunt semne care ne 
bucură sau semne care ne întristează. Omul, “animalul raţional”, 
lasă în urma lui semne bune şi semne rele, „semne de cultură”, 
semne — mai mult sau mai puţin — „de civilizaţie”. Printre această 
multitudine de semne există şi un semn mai puţin comentat — 
semnul plastic. Acest semn se suprapune cu semnul care 
urmăreşte destinul, cu semnul urmă. 

Nu voi încerca să comentez semnul plastic în termenii unei 
ştiinţe atât de complexe şi complicate cum este cea a semanticii 
sau semioticii ci, mai curând, aş încerca să apropii acet „semn” 
de semnificaţia cuvântului care-l defineşte — „plastic” 


În dorinţa unei existenţe veşnice, omul, a conştientizat 
importanța semnului. Fizic omul dispare, dar spiritul său 
hălăduieşte în timp prin umbra semnului lăsat. Fiecare lăsăm in 
urma noastră ceva, acel ceva prin care sperăm să rămânem în 

conştiinţa timpului. Semnul care să se identifice cu existența 
noastră ni-l dorim să fie semnul durată. Ne dorim ca-n urma 
miilor de urme să rămână şi amprenta noastră, inconfundabilă, 
fără să se şteargă vreodată. Este prea mult..., este prea puţin... 
Important este ca fiecare dintre noi să încercăm, să ne străduim 
încât semnul lăsat să aibă puterea de a înfrunta timpul. 

Împărați şi regi ai lumii au lăsat, în egală măsură, semne 
bune şi semne rele; au lăsat semnul măreției, al bogăției dar şi al 
durerii. Hitler şi Stalin au lăsat în urma lor semnul groazei, al 
deznădejdei, al fricii şi umilinţei. 

Titani precum Homer, Shakespeare, Eminescu, Rembrandt, 
Michelangelo, Cezanne, Brâncuşi au lăsat semne cu pana, 
penelul sau dalta care, nu se vor şterge niciodată, mai mult, 
timpul le va păstra cu sfințenie. Sunt semne distincte, 
inconfundabile, sunt semne lăsate de om, care bucură, care ne 
conțin, care crează stare de dragoste şi credință. „Plăcerea cu care 
lucrează artistul — spunea Brâncuşi — este însăşi inima artei sale. 
Fără inimă nu există Artă! Şi cea dintâi condinție să-ți placă ţie 
şi să îndrăgeşti şi să iubeşti fierbinte cea ce faci. Să fie întâi 
bucuria ta. lar prin bucuria ta să oferi bucurie şi celorlalți” !*. 
Acestea sunt semnele care contează, sunt semne durată, sunt 
semne plastice. 

Cezanne, Van Gogh, Gauguin, Toulouse-Lautrec, Matisse, 
Picasso, Tonitza, Luchian, Pallady, Brâncuşi, Henry Moore, 
Giacometti etc. au lăsat în urma lor semnul lumină şi culoare, 
semnul forță şi vigoare, semnul formă, semnul esenţă, semnul 
spirit... 

Semnul plastic este semnul care se suprapune cu opera de 
artă. Între faptul creaţiei şi semn se interpune timpul pentru a-i 
conferi calificativul durată. Semnul pe care-l credem noi înşine 
urmă, durată, în propria noastră operă, trebuie să ne conţină, 
trebuie să aibă unicitatea spiritului care-l generează. Delacroix 


" Constantin Zărnescu. Aforismele lui Brâncuși. Fd. Dacia. Cluj-Napoca. pag.116 


spunea în jurnalul său „trebuie să ieşi din tine însuţi, ceea ce 
romanii numeau amens pentru a-ţi da întreaga măsură” "* 

O linie izolată, un punct, o tuşă, o urmă de daltă, de penel, 
nu constituie, neapărat, un semn plastic. Pot reprezenta semne 
anonime, perene, inpersonale, pe care timpul le şterge uşor 
Semnul plastic implică multitudinea de semne care să conţină 
lantul propriului spirit, propriei personalități, şi care, cumulate, 
să genereze opera prin care însuşi individul devine semn urmă, 
semn durată, semn...pur şi simplu. Brâncuşi avea convingerea că 
semnul lăsat de el va fi îmbrăţişat de timp: „Nu doresc să fiu la 
modă. Ceea ce este la modă, ca moda trece. Piatra şi bronzul — 
mai mult chiar decât pânza — se vor spre veşnicie. lar dacă eşti 
contestat astăzi, nu este nimic, când vei fi înțeles vei rămâne |... ] 
Săpând necontenit fântâni interioare, eu am dat de izvorul vieţii 
fără de bătrâneţe. Aşa este arta: tinereţe fără de bătrâneţe şi viaţă 
fără de moarte” " 

Mi se pare neinspirată sintagma “foloseşte semnul plastic “, 
uzitată uneori în critica de artă. Semnul plastic nu trebuie înțeles 
ca un mijloc în creaţie; el este un scop. El exprimă o sumă 
valorică, care individualizează, care validează şi fixează în timp 
conferind operei valoarea de semn urmă, semn durată şi care 
semn trebuie să se identifice cu mânuitorul de semne. 

Punctul, linia, culoarea, volumul pot deveni semne ce ar 
putea conţine semnificații multiple, oarecare, dar, organizate într- 
un spațiu, făcute să comunice, să se pună în valoare, să vibreze, 
să sensibilizeze, devin semne plastice. Cu toate acestea, temerile 
lui René Berger, cu privire la viitorul artei, generate de vârtejul 
dezvoltării tehnologice care determină „mutaţia semnelor”, ar 
putea declina chiar noţiunea de artă, implicit pe cea de „semn 
plastic”: „Sentimentele noastre cele mai profunde, cele mai 
intime, noțiunile pe care ne-am fondat  certitudinile cele mai 
ferme, s-au sfărâmat. Spaţiul se contractă, se dilată, se dislocă, 


Eugene Delacroix. Pagini de jurnal, Ed. Meridiane. Bucureşti. 1965. pag 181 
Constantin Zărnescu. 4forismele lui Brâncuşi, Ed. Dacia, Cluj-Napoca. pag. 93. 95 

dupa voia maşinii... Cunoaşterea artei (locul observaţiei preferate 
de mine), nu se mai fondează exclusiv pe arta făcută. Timpul 
care se modifică cu acceleraţie ne deschide spre dimensiuni 
temporale variabile în care se manifestă arta pe cale de a se 
produce, căutările, experiențele,  eşecurile, propunerile, 
intervențiile...” ”. 


U" Renė Berger. Mutația semnelor, Ed. Meridiane, Bucureşti, 1978, pag.28. 


Capitolul II 


LINIA — MIJLOC DE EXPRIMARE PLASTICĂ 


INTRODUCERE 


Interferenţe plastice 


Linia, ca mijloc de exprimare plastică, a constituit nu numai 
fundamentul în construcția operei de artă de toate genurile şi din 
toate timpurile ci, alături de valoare, volum şi culoare, vine să 
dea plus de expresivitate demersului plastic. Nu există artist 
plastic, fie el grafician, pictor, sculptor sau reprezentant al 
artelor decorative care să nu fi fost captivat de inepuizabilul 
potențial de expresivitate pe care îl poate conferi linia. Linia 
individualizează forma, indiferent dacă este generată de un duct, 
sugerată de alăturarea a două pete de culoare sau identificată în 
diversitatea tridimensională a formelor. Indiferent de genul 
artistic în care ne manifestăm, desenul, implicit linia, rămâne 
„alimentul” universal în sofisticata „bucătărie” a creaţiei plastice 
dar, pentru gust, are nevoie de „ingrediente”. 


Fiecare gen artistic, de-a lungul timpului, a urmărit cu 
prioritate controlul plastic al mijlocului de exprimare specific. În 
cazul picturii, mi se pare normal ca importanța majoră să revină 
culorii, în sculptură volumului, iar în grafică să devină prioritară 

linia şi valoarea. Dacă în pictură ar putea fi eliminată ideea de 
volum sau în sculptură cea de culoare, linia, în schimb, nu va 
putea fi eliminată pentru că ea constituie „liantul” în marea 
diversitate a posibilităţilor de exprimare din creaţia plastică. 

Putem vorbi oare de reţete, de teorii in cazul artiştilor 
„primitivi” care au pictat în peşterile de la Altamira, Santander, 
Lascaux sau Gargas. Probabil că nu... Putem vorbi însă de o 
impresionantă expresivitate a relaţiei linie-culoare; putem vorbi 
de dominantă şi subdominantă în linia de valoare, de duct; putem 
vorbi de unitate; putem vorbi de sinteza şi armonia formei dar nu 
putem vorbi de o teorie dinainte stabilită în elaborarea acestor 
impresionante creații (Fig. 1). 

Ne este greu să credem că, acum patru-cinci mii de ani, 
marile culturi ale civilizațiilor Orientului Mijlociu aveau la bază 
teorii ale compoziției liniei, culorii sau volumului pe care noi le 
regăsim în aceste uluitoare opere de artă şi pe care ni le dorim în 
propria noastră creaţie. 


Fig.l 

Arta preistorică, 
pictură rupestră, 
paleolitic, 
Lascaux, Franța 

În pictura greacă (Fig. 2) expresivitatea ductului de linie 
trăieşte, alături de culoare, într-o unitate deplină, uneori 
individualizând prin contur suprafaţa de culoare, alteori definind 
forma prin duct în sensibile trasee grafice. 


Încercând să eliminăm linia (ca duct) din pictura 
egipteană sau bizantină am compromite categoric „actul de 
identitate” a două mari culturi universale ale căror fundament 
expresiv nu este reprezentat numai de unitatea şi armonia culorilor 
ci, şi de ritmica, sensibilitatea ductului de linie (Fig. 3, 4). 

Fig. 2 
Arta greacă, 
pictură murală, 
fragment 

Arta greacă, 
pictură murală, 
fragment 

Fig.3 

Arta egipteană, 
pictură murală. 
fragment 


Fig.4 

Arta bizantină, 
pictură murală, 
fragment, 
capela Stryman 

Afirmația lui Cezanne care spunea că „pe măsură ce 
pictăm, desenăm” îşi are relevanţă în impresionanta sa creaţie 
prin rigurozitatea desenului, a simfoniei liniei, a ştiinţei 
compoziţiei în care contrastul cromatic este suplinit de cel 
valoric (Fig. 5). Henri Rousseau, cu toată explozia formală din 
compoziţiile sale, nu intervine in duct pentru a pune în valoare 
formele, ci desenează folosind pata de culoare implicând linia 
prin contrastul suprafeţelor (Fig. 6). 

Fig.5 
Paul Cezanne, 
Coş cu fructe, 


1895, 
Ulei pe pânză, 
65 x 80 cm 

Fig.6 
Henri 
Rousseau, 
Leu sfăşiind o 
antilopă. 
1905 


Van Gogh nu numai că „picta desenând” ci şi desena 
colorând. La Van Gogh fiecare urmă de penel iniția un duct 
cromatic: energic, nervos, prin tuşe scurte — colorând suprafața — 
sau, prin linii ample, curbe, drepte, modulate valoric — 
construind-o (Fig. 7); în timp ce, la Gauguin, linia se identifică 
în egală măsură atât prin duct cât şi generată de contrastul 
cromatic (Fig. 8) 


B 


Fig.7 

Van Gogh, 
Câmp cu lan de 
grâu şi chiparoşi 


Fig.8 
Paul Gauguin, 
Două femei în Tahiti 


35 


In ceea ce priveşte relaţia valoare - culoare, aceasta, este 
dată de însăși capacitatea culorii de a capta sau reflecta lumina, 
conferindu-i astfel expresivitatea contrastului. 


Fig.9 
Van Gogh. 
Noapte instelată 


Fig.10 
Rembrandt, 
Rondul de noapte, 
detaliu 

Fig.9 
Van Gogh. 
Noapte instelată 


Fig.10 
Rembrandt, 
Rondul de noapte, 
detaliu 


Vom lua ca exemplu două capodopere ale artei universale 
care, în ceea ce priveşte mesajului ideatic, au ca numitor comun 
„noaptea”: Rondul de noapte (Fig. 9) a lui Rembrandt şi peisajul 
Noapte înstelată (Fig. 10) pictat de Van Gogh. Dacă la 
Rembrandt lumina, din punct de vedere valoric, ocupă locul 
subdominant în scopul obţinerii unor centre de interes, dar şi — 
prin contrast — atmosfera intunericului profund al nopții, la Van 
Gogh, atmosfera nocturnă nu se mai identifică cu intunericul ci, 
de astă dată, având în vedere valoarea foarte închisă, 
subdominantă, a chiparosului din prim plan, determină restul 
valorilor din compoziție să se asocieze luminii dându-i acesteia 
valenţe dominante, oferindu-ne astfel splendoarea imaginii unei 
nopții înstelate. 

În concluzie consider că, dincolo de rezolvarea cromatică, 
o lucrare de pictură este necesar şi important să fie supusă 
analizei şi din punct de vedere al compoziţiei liniei şi valorii, 
elemente care, de cele mai multe ori, îşi aduc contribuția nu 
numai la rezolvarea unităţii de ansamblu a operei de artă ci şi la 
exteriorizarea mesajului ideatic. 

Dacă în pictură linia şi valoarea nu pot fi excluse din 
angrenajul compozițional, volumul în schimb, cu precădere în 
pictura modernă şi contemporană, implică arbitrariul. Artistul 
poate să excludă modeleul — tehnica prin care este posibilă 
sugerarea celei de-a treia dimensiuni, cu ajutorul tonurilor de 
lumină — abordând o suprafață plată, decorativă, sau vibrată — 
prin modulație — fără a folosi valoarea de linie sau culoarea în 
scopul sugerării celei de a treia dimensiuni. Din acest punct de 
vedere Rudolf Arnheim are păreri diferite considerând că 
„Desenele moderne — referindu-se la lipsa volumului — sunt 

creaţii de categorie uşoară, plăsmuiri evidente ale fanteziei 
..9318 


umane şi nu iluzii ale realității 


Analizând interferența culoare-volum. problema nu se 
schimbă radical, ea va pune în discuţie aspectul cromatic — dacă 
constituie sau nu obiectul mesajului plastic în ceea ce priveşte 
sculptura. Calitatea mea de sculptor mă determină, fără echivoc, 
să răspund afirmativ. Culoarea îşi face făcută prezenţa indiferent 
de voința sculptorului, fiind dată de cromatica proprie 
materialului de transpunere sau inclusă formei artificial prin 
patină. Există argilă (Fig. 11), roci sau esențe lemnoase, diferit 
colorate încât frumuseţea culorii aproape că obligă sculptorul să 
construiască volumele în aşa fel încât să pună în valoare 
cromatica materialului, devenind astfel mijloc de expresivitate 
plastică. 


Descoperirile arheologice au scos la lumină, din 
îndepărtata preistorie, obiecte şi statuete de cult a căror suprafeţe 
erau, de cele mai multe ori, colorate cu pigmenţi naturali atât de 
rezistenți încât au reuşit să înfrunte timpul (Fig. 12). 


pie E 


'5 Rudolf Arheim, Arta şi percepţia vizuală, Ed. Meridiane, Bucureşti. 1979, pag. 22 

Fig. ll 

Artă preistorică, 
Reprezentări ale 
fertilității (Venus), 

979, pag. 225. 


Fig. ll 
Artă preistorică, 
Reprezentări ale 


fertilității (Venus), 


ceramică 


Fig.12 

Arta preistorică, 
Femeie tinand 
tava. 

Ceramică colorată 


Fig.13 
Sculptura 
egipteană, 
Tuntankamon 


Fig.14 
Sculptura 
egipteană, 
Nefertiti 


Fig.15 
Sculptura 
egipteană, 
Tuntankamon 


Intervenţia cromatică pe volumul sculptat apare cu 
predilecție în arta egipteană unde, pe lângă pigmentul folosit în 
pictura murală (Fig. 14), apare şi inserţia glazurii colorate pe 
metal (Fig.13, 15). 


39 


Fig.16 
Sculptura 
sumenană 
Boul de aur, 
Ur, 

2500 îH 


Fig.17 
Sculptura 
persană, 
Cal, 
Deilaman 


Fig. 18 
Sculptura 
mesepotamiană, 
Statuia lui Itur — 
Shamagen, 
piatra pictată, 
900 — 600 î.H 


Fig.19 

Sculptură asiriană, 
relief pictat, 

piatră 


În sculptura antică a Orientului Mijlociu. culoarea era 
folosită în scopul de a conferi veridicitate dar şi expresivitate 
formei sculpturale, indiferent dacă servea ca obiect de cult (Fig. 
16, 17) ori imortaliza figuri sau scene laice (Fig. 18.29 ). 

isi Între secolele X-XV, începând cu perioada romanică până 
sumeriană. la goticul târziu, sculptura pictată, de interior, cu tematică religioasă, 
n de aur, cioplită în lemn, îşi permanetizează prezenţa (Fig. 20, 21). 


2500 îH 
Fig.20 
Sculptura gotică, 
Ffecioara cu 
pruncul, 
lemn pictat 

Fig 17 

Sculptura 

persană, 

Cal, 

Deilaman 

Fig.18 

Sculptura 

mesepotamiană, 

Statuia lui Itur — 

Shamagen, Fig.21 

Piatra pictată, Sculpturaromanică, 

900 — 600 î.H Madona cu pruncul, 
Sec. XIV, 
lemn pictat 

În sculptura contemporană culoarea va fi folosită ca 

ze m patină, cu scopul de a pune în valoare structurile de suprafață, 

Sculptură asiriană, aici A x SP 

relief pictat, sau, pictând forma, parțial sau total, conferind compoziției, un 

piai plus de expresivitate (Fig. 22). 


Ceea ce rămâne însă constant, şi în sculptură, este relația 
expresivitate linie-volum. Ea urmăreşte invariabil conturul formei într-un 
t de cult (Fig. anume ritm, într-o anume compoziție prin care forma însăşi 
8.29 ). capătă expresivitate. Linia se regăseşte şi în interiorul formei, 
sugerată de suprafețe curbe sau drepte, de suprafețe volum sau 


culoarea era 

suprafeţe plane, de incizii sau excizii, de lumină şi umbră, de 
contrastul dintre suprafețele şlefuite şi cele vibrate (Fig. 23). 


22) Gabriela Drânceanu. 
Trecerea 
Lemn pictat 
2005 
150x70x60 cm 


23) Ilie Bostan, 
Loialitate, 
1999, 
bronz, 
20x29x1 Icm. 


22) Gabriela Drânceanu, 


Trecerea 
Lemn pictat 
2005 
150x70x60 cm 


23) Ilie Bostan, 
Loialitate, 
1999, 
bronz, 
20x29x11 Icm. 


In concluzie, sculptura include, în analiza mesajului 
plastic, forța de expresivitate a liniei care, alături de formă şi 
volum, joacă un rol deosebit în econpomia plastică a lucrării. 


În ceea ce priveşte grafica, culoarea şi volumul devin 
opționale, în schimb relaţia linie-valoare ocupă locul central în 
analiza mesajului plastic reprezentând mijloacele de bază 
folosite în desenul grafic. 


24) Constantin Tofan 
Permanenţe 
Tehnica mixtă 
50x60 cm 


25) Adina Tofan 
Nud 

Culoarea devine uneori suport al liniei (Fig. 24), alteori linia 
delimitează suprafața de culoare dându-i strălucire sau formă 


(Fig. 25). 


Linia generează, prin haşur, compoziţie valorică (Fig. 26), 
poate sugera cea de a treia dimensiune prin tuşe valorice (Fig. 
27). Forţa de expresie a liniei poate impune calmul, liniştea, 

26) Van Gogh, 
Femeie țărancă 
şezând, 

1885 


27) Rembrandt, 
Elefanţi 

26) Van Gogh, 
Femeie țărancă 
şezând, 
1885 


27) Rembrandt, 
Elefanţi 


ă (Fig. 26), 
orice (Fig. 
ıl, liniştea, 


senzualitatea prin linia curbă; atitudinea dură, violentă, nervoasă 
prin cea frântă sau fermitatea prin cea dreaptă. Oricât de mult am 
încerca s-o eliminăm din compoziţie, ea, linia, se încăpățânează 
să-şi păstreze locul, incitând la un joc plastic valoarea, culoarea, 
forma şi volumul. Din acest motiv, indiferent de genul plastic 
abordat, se cuvine ca în analiza operei de artă să fie incluse şi 
cele două mijloace de exprimare: linia şi valoarea. 

Pentru a susţine această idee, în următorul subcapitol, va 
trebui să facem o scurtă incursiune în nu prea complicata teorie a 
liniei. 


1. Linia în duct continuu 


Linia ca mijloc de exprimare plastică se poate manifesta 
sub două aspecte: în duct conuinuu sau de valoare. În acest 
capitol vom supune analizei linia în duct continuu urmând ca 
linia de valoare să fie comentată în capitolul urmîtor. 

Linia în duct continuu, reprezintă linia a cărei grosime este 
invariabilă, uniformă. Termenul „continuu” nu se referă 
neapărat la continuitatea sa neîntreruptă în duct, ci, în mod 
special, la grosimea ei invariabilă. În momentul în care îşi pierde 
calitățile expresive date de valoare devine firesc să ne punem 
întrebarea: ce alte posibilități expresive ar putea avea? Atributul 
de linie fără valoare îi diminuiază valenţele expresive astfel încât 
îşi va putea manifesta expresivitatea numai prin contrastul 
generat de formă, poziție şi dimensiune (lungime). 

Linia în duct continuu, atunci când defineşte forma într-un 
traseu neîntrerupt, implică virtuozitatea gestului, a spontaneității 
notaţiei rapide, a gestului care sintetizează forma dintr-o suflare — 
gestul jocului, a jocului liber, eliberat de preconcepte, de inhibiţia 
teoriei. De regulă, multe astfel de desene ajung la coşul de gunoi, 
nu datorită ignoranței noastre ci, datorită exigenţei artistului. 
Putem vorbi de întâmplare în creaţia plastică dar, nu şi de 


tan 


întâmplător. În artă putem vorbi de întâmplare dar fără a implica 
întâmplătorul. O schiță, o notație rapidă a unei idei, un joc reflex, 
necontrolat, pe o bucată de hârtie, la care ar putea concura chiar 
hazardul, dar, dacă această schiță va fi semnată şi păstrată de 
autor nu mai dovedeşte prezenţa sa întâmplătoare în creația 
acestuia pentru simplul motiv că a fost trecută prin filtrul 
exigenţelor plastice ale autorului. 

Care sunt criteriile după care artistul sau timpul face 
selecția? Ce ne determină să afirmăm despre o lucrare că este 
bună sau slabă? Avem convingerea că verdictul nostru este 
obiectiv — şi dacă da — care ar fi motivaţia?... Motivația ne-o 
aduce însăşi natura. Ea a creat elementele antagonice prin care să 
putem identifica frumosul: fărâmiţare — unitate, concurenţă — 
armonie, monotonie — contrast, repetiţie — ritm, echilibru — 
dezechilibru etc. Părerea mea este că un desen expresiv va place, 
in egală măsură, şi artistului profesionist dar şi privitorului de 
rând. Diferenţa este că primul trebuie să poată, are chiar 
obligația, să-şi motiveze demersul plastic în timp ce al doilea nu 
are decât motivaţia instinctuală de a contempla, de a se bucura 
sau, de ce nu, de a trece cu indiferență mai departe. 

Ca orice operă de artă, desenul de linie, pentru a-şi câştiga 
expresivitatea plastică de care vorbim, are nevoie de jocul 
contrastelor. Dacă în pictură sunt foarte mult teoretizate 
contrastele, contraste fără de care acest „gen” şi-ar pierde 
adjectivul „artistic”, atunci ce şanse ar mai avea desenul în duct 
continuu dacă, teoretic vorbind, nu ar exista decât contrastul de 
valoare? 

Voi încerca, în calitate de artist dar şi de pedagog, să dau 
răspuns la această întrebare comentând căteva desene din creația 
universală. Voi face acest lucru având ca argument, rolul 
contrastului dominant asupra celor trei elemente fundamentale 


care definesc expresivitatea operei de artă — unitate, armonie, 
ritm. 

Pentru 
propusesem 
pun în valoa 
tipul de linit 

Posibilităţi expresive 


Pentru a prezenta potenţialul plastic-expresiv al liniei îmi 
propusesem să abordez o metodă puțin didacticistă prin care să 
pun în valoare modalităţile de manifestare plastică în funcţie de 
tipul de linie, determinat de formă — dreaptă, curbă, frântă — şi 
poziție — orizontală, oblică, verticală — în ideea de a exemplifica 
practic, prin desene special realizate de mine, calităţile expresive. 
Am încercat, mai întâi, folosind moduli aleatorii de linii drepte, 
curbe şi frânte prin care să exemplific mai clar efectul 
dominanţei — păreau nişte mici panouri decorative, un fel de 
planşe descriptive (Fig. 28, 30). 

28. Ilie Bostan, 
Schite, 
2006 

Lăsând rotringul să circule liber pe foaia de hârtie am făcut 
sute de desene mici în duct continuu (Fig. 29, 31, 36, 37, 38,...). 
Nu arătau rău, dar nu reuşeam să obțin întotdeauna esenţa care să 
definească principiul (la dominantă de linie verticală — 
subdominantă de linie curbă, etc.), îmi apăreau linii oblice, 
orizontale care trimeteau la cu totul alt aspect al dominanţei. 

Atunci când mă concentram să obțin aspectul negativ al 
teoriei ieşea un desen care nici măcar nu se fărâmiţa suficient sau 
nu era suficient de monoton pentru a putea fi folosit in scopul 
dorit (Fig. 28 jos). Mă întrebam dacă nu cumva această teorie, pe 
care urma s-o demonstrez, ar putea avea chiar asupra mea 
„efectul bumerangului”. Am început să mă consolez cu ideia că 
teoria este un „rău necesar”. 

Ajunsesem să-mi pun problema dacă, nu cumva, unii din 
colegii mei aveau dreptate, iar „dominanţa” nu era decât o 
„obsesie” a mea. Cert este că, în contrastul dominant, găsisem 
singura modalitate prin care am reuşit să argumentez obiectiv şi, 
cred eu, corect evaluarea demersului artistic nu numai în desen, 
ci in toate genurile de manifestare plastică 

Teoria ar trebui luată drept „cunoştinţă de cauză” 
Momentul creației nu trebuie să depindă, strict şi cu rigoare, de 
ea. Există riscul să se ajungă la situaţia de care ne avertizează 
Kandinsky: „Străduinţa de a reda viaţă unor principii artistice din 
trecut — referindu-se la teorie — nu poate produce altfel de opere 
decât cel mult asemănătoare unui copil născut mort”? 

Ţinând cont de argumentele lui Kandinsky am renunţat la 
enunţuri teoretice stricte încercând să susțin principiul 
dominanței prin însăşi obiectul acestei teorii — opera de artă — 
apelând la cât mai multe exemple din arta universală care, să 
cuprindă o cât mai mare diversitate privind concepţia şi 
exprimarea plastică. 


Wassily Kandinsky, Spiritalull în artă, Ed. Meridiane, Bucureşti. 1994. pag. 15 

a. Linia dreaptă, deţine, prin ea însăşi, posibilități de 
manifestare plastică, posibilităţi date de ritmicitatea ei ca poziție: 
verticală, oblică, orizontală sau, poate fi pusă în valoare, prin 
contrast, de linia curbă şi frântă. Linia verticală, prin 
dimensiunea ei, poate genera ritmuri plastice, în prezența 
celorlalte tipuri de linie — oblice, orizontale, curbe — (Fig. 30, 31) 
sau, poate genera fărâmiţare, în condiţiile în care cele trei tipuri 


de linie sunt dozate în cantități aproximativ egale (Fig. 29 f. s) 

Linia verticală are posibilitatea de a crea ritmuri plastice 
prin raporturi ale lungimii, antrenând în acest joc o altă 
dimensiune — spaţiul, golul sau, poate impune centre de interes 
(Fig. 29m.nruxyx), prin densitate şi spaţialitate poate genera 
valoarea de suprafaţă inducând, prin contrast, efectul de încărcat- 
aerat (Fig 29c.de.hi). Atunci când două sau mai multe linii 
verticale, diferite ca lungime, sunt distribuite în spaţiul 
compozițional aproximativ egal — determină fărâmițarea 
ansamblului (Fig. 2%). Linia dreaptă, verticală, poate impune 
unitate prin contrast antrenând linia oblică (Fig. 29şt. 3 Istânga-sus ) 
sau poate genera fărâmițarea — într-o dozare egală (Fig. 29s); 
poate fi susținută, prin contrast de linia curbă şi frântă (Fig. 29c) 
sau numai de cea curbă (Fig. 29abdeghi. 31) după cum, lipsa 
unui contrast dominant, poate induce fărâmițarea (Fig. 29 f). 

30. Valeriu 
Gonceariuc, 
„Arătânii, 
1%]. 

Peniţă şi tuş. 
15:11 cm 


Linia oblică poate iniţia ritmuri plastice poziționale — individual 
sau susţinută subdominant de linia curbă (Fig. 31, 48). 


b. Linia frântă poate uneori deveni obiectul expresivității 
plastice, exteriorizând un caracter nervos, energic, vulcanic dar şi 
plin de expresivitate aşa cum se prezintă schiţele rapide, realizate 
de Nicolae Grigorescu (Fig. 32) sau în desenul lui Theodor 
Pallady unde linia frântă crează contrast dominant implicând 
linia dreaptă (Fig. 33). 


31. Ilie Bostan. 


Schite, 
2006 

32) Nicolae Grigorescu 
Convoi de prizonieri 
Cărbune şi cretă pe 
hârtie 
32x49 cm 
Nedatat: nesemnat 

Linia frântă poate genera structuri plastice de contrast care loa 
să elimine monotonia sau, să stabilească centre de interes (Fig. 34); pun 
sau poate, alături de linia curbă, prin densitatea ei, să 
moduleze o suprafaţă conferindu-i expresivitate valorică şi 
picturalitate (Fig. 35) 

32) Nicolae Grigorescu 


Convoi de prizonieri 
Cărbune şi cretă pe 
hârtie 

32x49 cm 

Nedatat: nesemnat 


33) Theodor Pallady 
Strada Munteanu 


c. Linia curbă este linia care ocupă un spaţiu cu adevărat 
„dominant” dacă analizăm creaţia plastică din toate timpurile. 
Ocupă un loc important nu pentru faptul că ar avea posibilități 
expresive în sine (nici nu le are) sau pentru că prin forma ei se 
poate sugera volumul. Frecvența în desen se datorează faptului 
că, marea majoritate a figurativului, prin covârşitoarea sa 
diversitate, are în construcție această dominantă. 

Linia curbă poate fi pusă în valoare angajându-şi, prin 
contrast, linia dreaptă, şi, sau frîntă (Fig.36), dar nu are 
posibilitatea să se susţină plastic singură decât apelând la culoare, 
valoare sau... Aici va trebui să facem o scurtă paranteză. Mă veți 
pune să analizez desenul lui Picasso, Trei femei pe plajă, 1920. 
Lucrarea trăieşte plastic prin implicarea unui alt tip de contrast — 
încărcat-aerat — chiar dacă în construcția ei aproape că nu există 
decât linie curbă. 


34) Joan Miro 
Etching, 
acvatinta, 
60x42cm 


35) Van Gogh 


Gradină publică 
Aprilie 1888 

Oricât de mult am încerca s-o modulăm în raport cu planul 
orizontal, linia curbă, tot curbă rămâne, are nevoie de susținere 
subdominantă în linia dreaptă (Fig. 36, 37) sau cea de valoare 
(Fig. 39) 

35. Ilie Bostan 
Schite, 
2006 

In desenul de linie curbă dacă nu ai o linie dreaptă o 
inventezi sau apelezi la raportul dominant amintit mai sus: 
încărcat-aerat (Fig. 38). 


37. Ilie Bostan 


Schite, 
2006 

De la Renaştere până la arta modernă linia curbă a câştigat 
în expresivitate, în mod special, prin valoare (Fig. 39, 40) 
urmărind, de multe ori, efectul volumetric (Fig. 40) 


n 
(e 


38. Ilie Bostan 
schite, 
2006 


urbă a câștigat 
(Fig. 39, 49) 


Linia curbă in duct continuu defineşte suprafața curbă care 
îmbracă forma, implicit volumul, fără a induce optic senzația sau 
impresia tridimensională (Fig. 47) — rol asumat de valoare. 


În concluzie, unitatea. armonia, ritmica liniei, sensibilitatea 
— expresivitatea artistică în general — în desenul de duct continuu, 
sunt rezultatul prezenței unui contrast — altul decât cel de valoare. 
Atunci când desenul pare monoton, fărâmițat (inexpresiv) cauza 
se datorează, inevitabil, nu lipsei unui contrast pur şi simpli, ci 
lipsei unui contrast dominant de formă sau poziţie a liniei, din 
ansamblul compozițional. 

Rolul contrastului dominant în desenul de duct continuu 


a. Punerea în valoare a liniei 


Definind contrastul dominant foloseam expresia a pune în 
valoare. Este adevărat, punerea în valoare este un atribut al 
contrastului dominant. Dacă aşezăm un obiect foarte mare alături 
de unul foarte mic, cel mic nu-şi va pirde identitatea ci 
dimpotrivă, prin comparație, va deveni şi mai mic. Acest lucru 
nu-i va diminua prezența formală, mai mult, va atrage atenţia, 
interesul prin însăşi calitatea dimensiunii sale, în timp ce, 
obiectul dominant va câştiga şi mai mult în dimensiune creîndu- 
se astfel o legătură simbiotică, care se defineşte prin armonia 
părților. 

Dacă analizăm desenul lui Matisse Natură moartă cu 
ulcior şi mere (Fig. 41) vom observa contrastul dintre suprafaţa 
vasului şi fructe. Acest contrast înlătură fărâmițarea compoziţiei 
(prin egalitatea suprafețelor) conferindu-i unitate. În acelaş timp 
'ductul amplu, liniştit, precis, curat, aproape monoton din 
circularitatea ostentativă a liniei, cu care construieşte ulciorul şi 
fructele, este pus în valoare de ductul sinuos, vibrat ritmic din 
încărcătura structurală a frunzei ce coboară din stânga 
compoziției impunând un uşor accent valoric. Aceasta nu face 
decât să elimine monotonia formală (curbă) a liniei. Linia dreaptă 
care desemnează gâtul şi baza ulciorului pune în valoare la 
rândul ei, linia curbă, dominantă, înr-un joc plastic expresiv — 
subdominant. Această lucrare simplă, sintetică, nu exaltă ochiul 
prin contraste tranşante sau prin perfecțiunea clasică a desenului. 
ci ne trimite la liniştea şi misterul formei primitive, spontane 

Sper că m-am făcut înțeles, prin acest scurt comentariu, şi 
de aceea mă voi opri aici având în vedere că principiul punerii în 
valoare, importanța lui, va fi inevitabil amintit pe parcursul 
întregii lucrări, cu atât mai mult, în subcapitolul care urmează. 


b. Contraste generate de linia în duct continuu 


Contrastul dominant, în ceea ce priveşte linia, reprezintă 
calitatea de a pune în valoare două sau mai multe elemente, 
aparent opozante, în raport de dimensiune sau suprafață — mare- 
mic; de valoare — închis-deschis; de poziție — orizontală- 
verticală-oblică;, de formă — dreaptă-curbă-frântă; în raport de 
densitatea, spațiu şi amplitudinea liniei — incărcar-aerar. 


41) Henri Matisse 

Prin analiza desenul lui Matisse (Fig. 41) putem ajunge la 
concluzia că teoria contrastelor generate de linie nu este o teorie 
abstractă, rigidă ci, mai curând, o teorie a „bunului simţ” care se 
aplică involuntar atunci când subiectul demersului nostru este 
ideea de frumos — chiar în limitele relativității pe care această 
categorie estetică ne-o impune. 


- Contrastul încărcat-aerat vine să suplinească prin 
efectul său valoarea de suprafață — in contextul liniei în duct 
continuu 

Acest contrast are importantul rol de a elimina din 
compoziţie monotonia şi fărâmițarea. Cele două aspecte negative, 
care se manifestă nu numai în creaţia plastică, apar atunci când, 
în nici unul din contrastele posibile, nu acţionează dominanţa. 
Monotonia şi fărâmițarea au cauze şi efecte diferite: prima nu 
invită la contemplare — te adoarme sau te lasă indiferent; a doua 
excită dar, in acelaş timp, oboseşte ochiul prin trepidantul 
cinetism frustrând lucrarea de varietatea armonică a liniilor. 

In desenul de duct continuu apare riscul monoroniei atunci 
când demersul plastic foloseşte exclusiv linia curbă. Afirmam că 
acest tip de linie, care exclude valoarea ductului, nu deţine 
posibilități expresive proprii, iar singurul contrast ce ar putea-o 
susține plastic este acela care implică relaţia încărcat-aerat. 

Pentru a explica acest fenome voi supune discuţiei un desen 
realizat de Pablo Picasso — Trei femei pe plajă (Fig. 42). 

Privind desenul am convingerea că cititorul ar fi tentat să 
mă contrazică în teoria potrivit căreia linia curbă nu are 
posibilități proprii pentru a induce expresivitatea. Trebuie să 
recunosc — aceeaşi tendință am avut-o şi eu... 

Aminteam că dominanta nu reprezintă o simplă teorie 
restrictivă, ci ea oferă alternative. Una din alternative este dată de 
contrastul încărcat-aerat, cu condiţia să fie rezolvat în contextul 
dominanţei. Picasso foloseşte alternativa, poate instinctiv, 

oferindu-ne o atmosferă de linişte, de unitate, armonie şi nu de 
monotonie. Folosind linia amplă fără o încărcătură de detaliu, la 
personajul din prim plan cumulat cu cele două linii din partea 
superioară a lucrării, în contrast cu aglomerația şi ritmica 
pozițională a liniei oblice dată de poziția mâinilor şi a picioarelor, 
cât şi de încărcătura de linie prin care realizează părul celor două 
personaje din planul secund, crează efectul de aerat şi 
posibilitatea de a privi desenul ca un tot unitar. 


Dacă în desenul în care se foloseşte numai linia curbă 
există riscul monotoniei atunci, acolo unde concertează toate 
tipurile de linie (Fig. 43) — apare riscul fărâmitării. 


42) Pablo Picasso 

În cazul lucrării Bum, a lui Jean Dubuffet (Fig. 43), spre 
deosebire de lucrarea lui Picasso (Fig. 42), zona aglomerată, 
încărcătura, „explozia” de linii drepte, curbe şi frânte, care susțin 
mesajul ideatic, devine dominantă, iar liniile în duct amplu, care 
desenează picioarele, mâinile, iar în partea superioară, probabil, 
şapca personajului, au rol subdominant susținând unitatea 
compoziţiei. În această situaţie există riscul interpretării, complet 
eronate, în sensul fărâmiţării 

Continuând analiza, în afara temei noastre, vom constata, 
în sensul susținerii expresivităţii plastice, alte două aspecte de 
manifestare ale dominantei — cea de valoare şi cea a liniei curbe. 
Indiferent de prezenţa celorlalte două aspecte ale dominantei, 
lucrarea trăieşte plastic datorită contrastului încărcat-aerat 

Bum, 

Prin intermediul desenului lui Claire Brenot vom analiza 


două posibilități prin care contrastul dominant de încărcat-aerat 
îşi aduce aportul la unitatea şi armonia lucrării (Fig. 43) 

Cele două modalități prin care autoarea elimină 
posibilitatea fărâmițării lucrării ne dirijează spre contrastul 
valoric de suprafață, contrast care, în această situație, este dat de 
aglomerarea formală în care este implicată toată varietatea de 
linii. 

În primul rând se crează senzația de unitate prin efectul dat 
de diagonala de contrast valoric obținută prin densitatea 
structurală a liniei creând astfel, în restul lucrării, aparența unei 
suprafețe liniştite, luminoase, permiţând vizionarea lucrării ca un 
tot unitar. 

Dacă acest contrast nu ar fi existat, lucrarea ar fi rezistat 
totuşi fărâmițării prin alternativa subdominantei de linişte sau de 

lumină prezentă în partea din dreapta-jos a lucrării şi cea 
superioară altfel, am fi avut în față un desen obositor, aproape 
stresant prin efectul fărâmițării. 

Cele două alternative de susţinere a lucrării prin efectul 
contrastului încărcat-aerat le putem vedea şi în desenul lui Henri 
Rousseau (Fig. 44) unde subdominanța se manifestă atât prin 
încărcătura de linie, prezentă în desenul frunzişului mărunt, cât şi 
al spaţiului aerisit din partea inferioară şi cea din mijloc-sus a 
lucrării. 


Amadeo Modigliani obţine contrastul încărcat-aerat prin 
densitatea ductului ritmic, liniştit, subdominant sugerat de părul 
personajului (Fig. 44) în timp ce Picasso opune dominantei 
liniştite, aerate contrastul valoric de suprafaţă realizând antiteza 
creată de ritmica lininiei curbe cu cea dreaptă generând tensiuni 
grafice deosebit de expresive (Fig. 45) 

- Contrastul generat de forma liniei (dreaptă, curbă, 
frântă) 

Continuând analiza lucrării lui Amadeo Modigliani (Fig. 
45) vom constata prezența unei alte modalităţi de a susține 
unitatea desenului — contrastul creat de dominanta liniei curbe 
care este pusă în valoare de linia dreaptă. 

Putrm vorbi despre expresivitatea contrastului dat de forma 
liniei şi la Picasso (Fig. 46) unde, într-o unitate şi armonie 
deplină, linia frântă, dreaptă (verticală, oblică), orchestrează 
subdominant cu cea curbă, degajând, prin contrast, energii care 
extaziază privitorul. 

La Atena Simionescu desenul câştigă în expresivitate, în 
primul rând, folosind o subdominantă de contrast prin tuşe create 
de suprapunerea ductului; în al doilea rând, prin diversitatea 
formei liniei (curbă, dreaptă, frântă), ultimile două dozate 

- Contrastul generat de pozitia liniei este contrastul care se 
manifestă, în contextul liniei drepte, sub trei aspecte: oblică, 
orizontală, verticală — in funcţie de poziţia față de planul 
orizontal. 

Putem observa lucrarea lui Claire Bernot (Fig. 43) unde 
linia oblică, in contextul liniei drepte, joacă un rol dominant. La 
Henri Rousseau (Fig. 44) linia oblică ocupă un rol formal, 
inițiind dominanta poziţională prin linia curbă, creând jocuri 
ritmice oblice şi chiar orizontale (vezi structurile ritmice create 
de ramurile arborilor), conferind, în acelaşi timp, dinamică 
construcției compoziționale. 

1949 Linia oblică îşi poate pune în valoare dominanţa angajând 
linia orizontală, verticală şi curbă creând unitatea, armonia 
ansamblului, generând ritmul şi inițiind centre de interes (Fig. 
3 Ldreapta-jos, 49). 

Capitolul III 


CONTRASTUL DE VALOARE 


1. Rolul contrastului dominant în linia de valoare 


Linia îşi manifestă valoarea prin diversitatea grosimii ei în 
duct implicând astfel un foarte important contrast — cel de 
valoare 

Dacă linia în duct continuu trăieşte plastic prin contrastele 
date de formă şi poziție (prezentate în Capitolul 1), linia de 
valoare este linia complexă care cumulează, pe lângă 
posibilităţile expresive ale ductului continuu, şi capacitatea de a 
sugera volumul. Este linia care personalizează forma, punând-o 
în haina celor trei dimensiuni ce i se cuvin. Ea poate să-şi impună 
dominanța dând forță şi vigoare formei. Contrastul valoric vine 
să întregească complexitatea potenţialul expresiv al liniei; vine să 
opună monotoniei un alt mijloc de luptă — accentul, tuşa valorică 
— accentul dur, tranşant, şocant sau pastelat, cursiv, liniştitor; 
vine să înnobileze linia cu ritmul valoric, să-i dea viaţă, s-o facă 
să vibreze plastic, să comunice vizual emoţii estetice. Contrastul 
de valoare, în ceea ce priveşte desenul, crează cel mai puternic 
impact vizual 

Cum ar fi arătat desenul lui Leonardo da Vinci (Fig. 50) 
dacă nu ar fi existat contrastul dat de acele tuşe valorice — cu atât 
mai mult cu cât, în compoziţie, singura linie dreaptă îşi face 
făcută prezenţa prin construcția bastonul de care se sprijină 
personajul? Probabil un desen inexpresiv, monoton care nu ar fi 
rezistat decât prin raporturile de proporţii realizate prin 
construcția personajului 

Acelaşi lucru s-ar fi întâmplat şi cu peisajul lui Van Gogh — 
Valea la Crau (Fig. 14 ). 


Prezenţa a trei valori de linie, în desenul lui Van Gogh (Fig. 51) 
ar fi putut afecta unitatea (prin fărâmițarea liniei) dacă nu ar fi 
dozat subdominant accentele puternice care să reprezinte 
trunchiurile măslinilor, capul personajului din prim plan, al 
femeii din stânga-sus şi braţele personajului din dreapta — urcat 
pe scară. Pe lângă faptul că autorul prin aceste tuşe valorice 
crează centrul vizual al compoziției (iniţiat de cele trei 
personaje), impune şi ritmul de linie — poziţional şi formal — dat 
de trunchiurile arborilor desfăşurați pe o diagonală uşor 


50. Leonardo da Vinci. 
Studiu de bărbat 

Vom imagina un dialog între aceşti mari maeştri în care 
mijlocul de comunicare nu va fi cuvântul ci, în cazul 
nostru — linia şi valoarea. 

Rembrandt (Fig. 52) foloseşte în desenul său toată gama de 
linii: curbă. oblică, orizontală, verticală, frântă. Picasso (Fig. 53) 
apelează în exclusivitate la linia curbă. În aceste condiţii, din 
punct de vedere teoretic, primul îşi asumă riscul fărâmițării; al 
doilea pe cel al monotoniei. Pentru a-şi elabora lucrările, cei doi 
apelează, în egală măsură, la linie, valoare şi suprafață dar 
modalitatea de rezolvare plastică este diferită: Rembrand preferă 
virtuozitatea şi spontaneitatea liniei, alegând ca mijloc de 
rezolvare plastică dar şi al echilibrului compozițional, 
subdominanța contrastului valoric de suprafață respectând 
figurativul formal; Picasso optează pentru o linie puțin mai 
rigidă, constructivistă, folosind in rezolvarea unităţii, nu 
valoarea, ci jocul contrastului de suprafață — mare-mic — 
circumscris liniei, interpretând şi reorganizând, în acest scop, 
forma. 

Dacă din desen dispare ductul de linie, rolul expresivității 
plastice va reveni contrastului valoric de suprafaţă. Chiar dacă 
ductul va fi eliminat, linia îşi va face făcută prezenţa prin jocul 
contrastelor valorice de suprafață transmițând, prin forma ei, 
personalitate formală subiectului reprezentat. La Prud'hon linia 
curbă, molatică, identificată prin contrastul valoric dintre formă 
şi fond, pune in valoare senzualitatea carnală (Fig. 54), în timp ce 
la Magritte linia, determinată de acelaş contrast valoric al 
suprafeței (realizată prin punct), îşi modifică expresia, devenind 
— prin austeritatea formei pe care o desemnează, iniţiatorul 
formal al mesajului conceptual (Fig. 55). Din punct de vedere al 
unității compoziționale, cei doi artişti, aleg aceeaşi soluţie — 
contrastul dominant al valorii care, la Magritte se manifestă prin 
lumină; în timp ce Prud'hon alege umbra. 


Personalitatea artistică se identifică tot prin contrast 
Aceleaşi mijloace de exprimare — linia şi valoarea — pot genera 

maniere de lucru diferite, înconfundabile. Imaginile din figurile 
56 şi 57 aproape că nu au nevoie de comentarii. 


Chiar dacă, prin creaţia lor, Alberto Giacometti şi Henrey 
Moore îşi identifică apartenenţa la acelaş gen artistic, în ceea ce 
priveşte concepţia despre volum şi formă, sunt diferiţi. În desen 
atât Moore cât şi Giacometti, cum afirmam anterior, folosesc 
aceleaşi mijloace de exprimare — linia şi valoarea. Dacă anumiţi 
teoreticieni consideră frumosul absolut un ideal pe care ar trebui 
să-l urmeze fiecare artist, atunci, este firesc să ne întrebăm: care 
din cei doi creatori au reuşit să se apropie mai mult de acest 
„absolut”? Ideea de absolut impune folosirea superlativului „cel 
mai” a cărui semnificație devine la fel de relativă — pe cât de 
relativă este noțiunea de frumos. 

Frumosul, văzut de Giacometti prin aceste aglomerări 
structural-spaţiale de linie dreaptă, curbă şi frântă, nu poate fi 

contestat pentru că se supune regulii celor trei principii care-l 
generează — unitate, armonie, ritm — după cum nu putem contesta 
preferința pe care o are Moore pentru linia curbă, pentru volumul 
consistent, plin. 


a. Volum sau antivolum in linia de valoare 


După cum linia de valoare are rolul de a desprinde forma 
din planul celor două dimensiuni inițiind volumul, în aceeaşi 
măsură poate să-l şi distrugă. Poate să-l distrugă, cu voia sau fără 
voia noastră, atunci când tuşa de valoare nu este pusă în raport cu 
circulația volumului în spaţiu. Voi incerca să comentez acum 
ideea de antivolum dirijat in valoarea de linie. 

În cadrul liniei în duct continuu aminteam şi de linia de 
contur, linie pe care o vom discuta aici din prisma implicării ei 
volumetrice, mai precis anti volumetrice. 

Dacă studiem cu atenţie forma (în sens volumetric) vom 
observa că, din orice unghi am privi-o, conturul împarte volumul 
în două parți egale. Deci, linia de contur vizează exact jumătatea 
volumului formei chiar dacă volumele sau structurile ei 
volumetrice se deplasează în adâncime, generând racursiuri. 
Dacă privim un portret din faţă vom observa că linia de contur va 
desena profilul urechii. Aceasta se află la jumătatea volumului 
capului. Deplasând tuşele de contrast de pe contur spre interiorul 
formei — vom sugera volumul (Fig. 58). 

Dacă vom pune atât pe conturul părului cât şi pe nas o 
tuşă de valoare egală, cele două elemente ale portretului vor fi 
percepute, din punct de vedere volumetric, în acelaşi plan 
pierzând, astfel, adâncimea — cea de a treia dimensiune (Fig. 59). 


58. Alberto Giacometti. 
Portret 


59. Pablo Picasso, 

Punând o tuşă de contrast, mai puternică, pe linia de 
contur vom întoarce volumul pe dos obținând astfel negativul 
(antivolumul) astfel încât liniile din interiorul formei pierzând 
din contrast, se vor retrage în plan (Fig. 60). 


Pe acest principiu de contrast se bazează pictura bizantină. 
Ştim că interioarele bisericilor ortodoxe au o volumetrie 
arhitecturală foarte puternică şi variată. Ar însemna ca pictura, Şi 
ea volumetrică, să intre în concurenţă cu arhitectura şi să se 
distrugă reciproc. Acele linii groase care conturează personajele 
nu urmăresc, neapărat, să pună în valoare forma, ci să o aşeze în 
planul peretelui fără a fi nevoie să se meargă pe un modeleu plat, 
decorativ în interiorul ei (Fig. 61) 

00. Amadeo Modigliani, 


Cariatidă, 
1914 


Astfel putem admira şi pictura dar şi arhitectura într-o 
armonie deplină. Dacă Capela Sixtină nu ar fi fost o construcţie 
tip hală, pictura lui Michelangelo (Fig. 62) ar fi trebuit să suporte 
concurența volumetriei arhitecturii interioare iar ansamblul ar fi 
suportat consecinţele fărâmiţării. 


Ceea ce am explicat mai sus este extrem de important în 
scopul de a obţine iluzia celei de a treia dimensiuni în planul 
bidimensional. Tuşa de valoare, care sugerează volumul, în 
contextul desenului de linie, nu se pune în funcţie de contrastul 


61. Fragment de frescă, 
Voroneţ 

lumină-umbră dispus pe formă, ci în funcţie de circulația 
volumului în spațiu. 


b. Monotonie, fărâmitare şi unitate în valoarea de linie 


Există riscul fărâmițării compoziţiei prin folosirea 
excesivă a tuşelor de contrast în scopul obținerii volumului sau în 
ideea de a elimina monotonia unui duct egal ca valoare. În cazul 
fărâmițării am constatat, inevitabil, lipsa unei dominante — 
prezența în compoziţie, in cantităţi egale, a două sau mai multe 
valori de linie. 

Mari maeştri ai artei universale au conştientizat riscul 
monotoniei în compoziţiile lor, fără a-şi pune, probabil, problema 
dominantei. 


Dacă din desenul lui Van Gogh, Plain of La Crau (Fig. 63) 
vom elimina acele tuşe de contrast, puse de artist ulterior, vom 
avea în faţă un peisaj a cărui linie, egală valoric, determină un 
spaţiu monoton, lipsit de viaţă, inexpresiv. Van Gogh realizează 

aceasta şi salvează lucrarea intervenind cu tuşe puternice de 
contrast, dozate subdominant, oferindu-ne, astfel, posibilitatea de 
a admira încă un desen pe lângă miile rămase în urma sa. 


Aceleaşi tuşe, cu acelaşi scop salvator, le putem întâlni şi în 
multe din desenele lui Rembrandt. Vom lua ca exemplu desenul 
Copil speriat (Fig. 64), realizat în sepia, în tuşe sensibil egale ca 
valoare. Monotonia, probabil, la deranjat pe marele maestru. 
Pentru a readuce lucrarea la viaţă a intervenit ulterior cu tuşe de 
contrast (reci de astă dată), dozate subdominant în interiorul 
compoziţiei, sugerând volumul. Asemenea accente le putem 
observa şi în partea superioară a lucrării conferind 


64) Rembrandt, 

monumentalitate elementului arhitectural, redând ansamblului 
atmosfera firească, naturală (Fig. 15). 

Este bine a nu se confunda ideea de fărâmiţare cu cea de 
încărcat-aerat. Fărâmiţarea apare numai atunci când elemente de 
linie, valoare, culoare sau volum, intră în concurenţă (sunt dozate 
în cantităţi, suprafețe sau volum, sensibil egale). Egalităţile 
stricte, de linie, valoare, suprafaţă sau culoare, pot genera 
concurența. Dacă dominanta îşi face făcută prezenţa cel puțin 
prin unul din cele patru mijloace de expresie amintite, aceasta va 
deveni liant pentru celelalte elemente opunând fărâmițării 
unitatea în diversitate. În cazul lui Joan Miró (Fig. 65) unitatea 
este susținută de dominanta cromatică caldă. 

2. Valoarea de suprafaţă în compoziţia desenului 


Dacă in cazul liniei raporturile valorice şi de contrast se 
realizau unilateral între suport şi duct, în contextul valorii de 
suprafață acestea vor suporta incidența directă a luminii in 
confruntarea ei cu intunericul. Acest joc dintre alb şi negru, 
dintre lumină şi umbră, dintre închis şi deschis poartă denumirea 
generică de compozitie valorică. Raporturile valorice dintre alb şi 
negru sunt inepuizabile, în măsura în care ochiul nostru le poate 
percepe. 

Este important, pentru cititorul obişnuit, să facă diferența 
între scara valorică şi cea tonală: prima se referă la amestecul 
dintre alb si negru (inchis-deschis), iar a doua la amestecul de 
culoare cu alb şi negru. 

Valoarea nu este obligatoriu să vină neapărat în sprijinul 
volumului, a sugerării celei de a treia dimensiuni, cum consideră 
Rudolf Arnheim, citat anterior, sau să suplinească linia în scopul 
identificării formei. Valoarea joacă un rol extrem de important şi 
în compoziția ”abstractă”, acolo unde forma îşi pierde identitatea, 
unde lumina şi umbra generează pata iar mesajul ideatic devine 
un Simplu raport armonic de valoare care se suprapune cu 
mesajul plastic. Am pus între ghilimele noţiunea abstract pentru 
că acest atribut este aleatoriu, se foloseşte în mod generic pentru 
clasificarea unor curente sau viziuni artistice. Dacă putem să ne 
imaginăm o lume fără valoare (în sensul plastic al cuvântului), 
atunci sigur veţi descoperi, în toată “măreţia” lui, abstractul, 
abstractul absolut. Accepţiunea acestor expresii — compoziţie de 
culoare, linie, valoare sau volum — reprezintă demersuri plastice 
concrete, al căror mesaj ideatic rămâne însuşi mesajul plastic. În 
acest sens aş opta pentru termenul de artă concretă propus de 
Theo van Doesburg, dar, pentru a nu crea confuzii, voi folosi 
termenul deja consacrat. Am ales să abordez şi aspecte din zona 

artei moderne, deoarece, demersul ei vizual trăieşte, în mare 
parte, în mod special prin expresivitatea mijloacelor folosite. 

Dincolo de cele patru forme fundamentale (pătrat, 
triunghi, dreptunghi şi cerc) mintea noastră nu poate pătrunde. 
Ele reprezintă maximum de abstractizare pe care o putem da 
formelor cunoscute. Dacă cineva reuşeşte să imagineze o formă 
care nu se înscrie în şablonul “celor patru”, atunci, cu siguranţă, a 
atins cu mintea abstractul absolut. Cercul, teoretic, ar putea fi o 
noțiune abstractă dar, din punct de vedere practic, devine concret: 
cu el ne jucam când eram copii, prin el se poate reprezenta roata, 
coroana unui copac sau discul soarelui şi, cu puţină imaginaţie, 
prin el, putem contura chiar forma unei ființe extraterestre etc. 
Putem imagina trecerea timpului printr-un ceas care se topeşte. 
Putem asculta “materia plângând”, imaginația însă nu poate 
concepe alte forme decât descompunând şi recompunând formele 
pe care ochiul le-a întîlnit deja în existenţa lui pământeană. 

Vom analiza valoarea nu ca pe o noţiune abstractă, ci ca 
pe un element care face parte din firea lucrurilor, din modul 
nostru firesc de a percepe, prin ea, frumosul. Lumina, cu 
nedespărțita-i umbră, îmbracă formele din jurul nostru pentru a le 
scoate din golul tern al inexistenţei. 


Efecte valorice în compoziția plastică 


Încercând, pe cât posibil, să facem abstracţie de linie, ale 
cărei aspecte valorice nu sunt generate de incidența luminii, vom 
aborda valoarea în contextul spaţiului bi şi tridimensional, acolo 
unde suprafaţa şi respectiv volumul formelor îşi dobândesc 
existența vizuală prin raporturile de contrast datorate luminii 
Modalităţile, din punct de vedere tehnic, prin care, în demersul 
plastic, artistul abordează valoarea, sunt practic nelimitate. De la 
arta preistorică până la cea modernă şi contemporană au existat 
neîntrerupte căutări în lărgirea mijloacelor de expresie în desen 

mare atât din punct de vedere al suporturilor folosite cât şi a tehnicii de 
lucru. Ion Stendl face, în lucrarea sa Desenul, estetica — suporturi 


ătrat, — materiale, un istoric documentat şi complet în acest sens, 
unde. argumentând: “Pentru marea majoritate a semenilor noştri de azi, 
m da un desen înseamnă o foaie de hârtie pe care au fost trasate cu 
ormă creionul linii, sau imagini ce reprezintă ceva. Cunoscărorii pot 
nță, a avea deja pretenţii, astfel creionul poate fi înlocuit cu o bucată de 
i fi o cărbune de desen de orice fel, cu o peniță şi puţin tuş sau crete 
cret: divers colorate. Puţini însă ştiu exact lungul drum al omenirii 
oata, parcurs pentru a ajunge la foaia de hârtie şi la banalul creion de 
nație, azi”% În aceeaşi lucrare Stendi demonstrează că 
ete. experimentalismul din arta contemporană nu a epuizat încă 
eşte. arsenalul de mijloace şi tehnici pe care natura umană continuă să 
poate le inventeze. 
mele Valoarea, prin anumite mijloace şi tehnici folosite, 
| generează nu numai efectul plastic, dar şi efecte optice 
sd interesante care pot fi, şi uneori trebuie să fie, controlate de artist. 

De fiecare dată, într-un spațiu natural, indiferent de poziția 

şi direcția sursei, lumina va ocupa pe formă locul dominant. 

Forma tridimensională primeşte pe suprafața ei jocul a trei 

elemente valorice de contrast: lumina, umbra purtată şi lumina 

reflectată. Există şi un al patrulea element valoric generat de 

ale formă prin incidenţa luminii: umbra proiectată a cărui rol este de 

vom integrare a formei in spațiul ponderal tridimensional. Din punct 
icolo de vedere matematic, deducem că umbra ar ocupa 1/3 din formă. 

% Jon Stendl, Desenul, estetica suporturi — materiale, Ed. Semne, Bucureşti. 2004, pag.31. 

La o analiză corectă, umbra, ocupă un spațiu mult mai 
restrâns, mai mult decât atât, nu reprezintă decât o iluzie optică, 
rezultat al efectului indus de contrastul simultan. Dacă lumina 
reflectată este rezultatul proiecției indirecte a luminii, atunci care 
ar trebui să fie definiția umbrei ? — “proiecția proiecției indirecte 
a luminii”?... sau “proiecția intunericului” care, în principiu, 
exclude lumina. 

În studiul de draperie (Fig. 66a) Michelangelo, pentru a nu 
fărâmiţa ansamblul, a folosit ca dominantă valorică de suprafață 
lumina reflectată antrenând, prin contrast subdominant, lumina şi 
umbra. Pentru a sugera tridimensionalul intervine cu accente în 
lumină (distribuite în funcţie de circulaţia volumului în spațiu) 
lucru perceptibil în figura 66c. În idea de a scoate forma din 
anonimat, Michelangelo, dublează subdominanta cu acele valori 
închise prezente în cutele adânci ale draperiei — vizibile în Fig 
66b fără a concura prin contrast accentele de lumină 
Interpretând astfel valoarea, sculptorul obține şi volumetrie dar şi 
unitate fără a renunța la detaliile structural-ritmice ale draperiei 

Vorbeam anterior de locul dominant ocupat de lumină în 
cadrul formei. Acest aspect poate fi argumentat prin faptul că, pe 
formă, paradoxal, nu există decât lumina naturală şi cea 
reflectată. Umbra îşi face simțită prezența la confluența luminii 
naturale cu lumina reflectată, unde, datorită efectului contrastului 
simultan, ochiul nostru percepe o bandă, o fâşie de valoare mai 
închisă care, în contextul volumului, este cunoscută sub 
denumirea de linie de creastă (Fig. 67ab). Această pată de 
valoare închisă şi îngustă este umbra purtată care nu-şi schimbă 
valoarea şi se deplasează pe formă în funcţie de orientatrea ei faţă 
de sursa de lumină. Linia de creastă, prin contrast, vine să scoată 
forma din spaţiul bidimensional conferindu-i iluzia celei de-a 
treia dimensiuni — volumul. În desenul cu valoare de suprafaţă, 
umbra naturală apare sub formă de pară, iar în cel de linie, sub 
formă de tuşă. 

Lumina şi umbra vin să dea personalitate formală 
obiectelor. Umbra purtată în contact direct cu lumina va pune in 
valoare o muchie; în contact indirect cu lumina, lăsând în 
vecinătatea luminii naturale o zonă din lumina reflectată, va pune 
în valoare volumul circular sau sferic (Fig. 68, 69) 

Un rol deosebit de important în rezolvarea aspectului 
tridimensional, atât în desenul de linie cât şi în cel care foloseşte 
valoarea de suprafaţă, îl are raportul valoric între conturul formei 
şi interiorul ei. Atunci când contrastele valorice se deplasează spre 
interiorul formei vom obţine efectul tridimensional (Fig. 70). 

În contextul în care conturul formei intră în concurență 
valorică cu umbra naturală din interiorul ei aceasta va obține 
valenţe bidimensionale (Fig. 71). 

În desenul cu implicaţii volumetrice, lumina naturală şi 
cea reflectată va juca un rol dominant iar umbra purtată, firesc, 
devine subdominantă, evitând fărâmițarea formei dar, inițiind, în 
acelaşi timp, prin tuşă sau pată de contrast, volumul (Fig.72ab). 


b. Efectul pictural 


În situația în care nu ne punem problema strict a 
volumului, ci a compoziției valorice, conturul realizat prin linie 
sau valoare de suprafaţă va juca rol de liant între formă şi fond 
prin ruperea acestuia în anumite zone permițând valorii din formă 
să treacă în fundal. În acest mod ochiul nostru va putea percepe 
compoziția in ansamblul ei fără ca elemente componente ale 
formei subiect să se decupeze sau să se rupă de fond (Fig. 73). Pe 
lângă aspectul unității formă-fond, această tehnică, prin 
intermediul modulaţiei valorii, are şi un extraordinar potenţial 
expresiv care poartă denumirea generică de efect pictural. 

c. Efectul sculptural 


Sculpturalitatea în desen nu este dată de excesul 
geometrizării formei prin linii drepte, cum unii ar fi tentaţi să 
creadă (ale cărei efect, ce-i drept, induc impresia unei construcții 
robuste şi bine înţelese), ci prin clara percepţie a formei în 
ansamblul ei, izolată de fond, dar integrată în spațiu. 

Am folosit anterior două sintagme: izolată de fond şi 
integrată în spaţiu. Aceste două expresii ar părea să se contrazică 
sau chiar să dezmintă teoria formă-fond. Voi încerca o explicație 
în acest sens. Sculptura ronde-bosse nu mai respectă regula 
formă-fond, ci va fi subordonată expresiei: formă-spatiu. Acest 
lucru nu modifică, cu mult, datele problemei, ci elimină 
implicaţiile valorice dintre fondul bidimensional şi formă. 
Fondul-suport nu mai joacă rol valoric compozițional (fiind 
obligatorie integrarea lui cu forma), devine spaţiu (în sens 

tridimensional). Conturul nu va mai suporta spărturi în scopul 
integrării cu fondul, ci va sublinia clar forma, individualizând-o, 
fără a concura contrastele din interiorul ei (Fig. 74). 

Forma devine entitate de sine stătătoare, iar accentele 
valorice din contur, cât şi din interiorul formei, vor fi puse în 


functie de circulatia volumelor în spatiu şi nu în raport cu fondul 


sau incidenţa luminii pe volum (Fig. 75). 


Precizare: În principiu, sculptor fiind, nu sunt adept strict 
al desenului sculptural ca o particularitate a genului. Este un 
desen al cărui scop unilateral (volumul) face să piardă din 
expresivitate şi spontaneitate. Mi se pare mult mai atractiv, 
vizual, volumul integrat compozițional în spaţiul bidimensional, 
aşa cum procedează Henry Moore, compunând valoric, de cele 
mai multe ori, întreaga suprafață — întegrând forma fondului — 
fără a renunţa la volum (Fig. 76). Desenul pentru sculptură este 
mai puţin spectaculos, în ceea ce priveşte percepția vizuală 
(primând interesul pentru volum în dauna compoziției valorice), 
din acest motiv, evaluarea trebuie făcută diferențiat în raport cu 
scopul urmărit: volumetric sau valoric-compozițional. 

d. Efectul decorativ 


Indiferent dacă reprezentarea este figurativă sau 
nonfigurativă, compoziția decorativă, al cărui rol este dominant 
parietal, elimină efectul volumetric obținut prin modeleul 
lumină-umbră în favoarea suprafeței plane al cărei contur clar 
delimitat prin linie, valoare sau culoare intră în consonanță 
valorică cu contrastele din interiorul formei, aducând-o în plan. 
În această situație, compoziția valorică joacă un rol determinant. 


Raporturile dominante între închis şi deschis, ritmul de formă, 
suprafață, valoare sau culoare, dau expresivitate lucrării dar în 
acelaşi timp asigură şi integrarea ei în spaţiul ambiental (Fig. 77). 


e. Efectul contrastului simultan 
Asemenea dominantei, contrastul simultan a fost teoretizat 


numai în context cromatic. Efectul simultaneitătii în culoare nu 
poate fi demonstrat practic, nu poate fi fotografiat, transferul de 

17) Smaranda Bostan 
Tabu 
2003 
Tempera pe hârtie 
50x70 cm. 


temperatură sau culoare făcându-se optic în timp ce efectul valoric 
devine vizibil, putând fi surprins chiar şi de aparatul de fotografiat. 

Lipsa de control a contrastelor, generate de valoare, poate 
duce la fărâmitarea compoziției. Acest efect trebuie supus 
dominantei valorice, altfel apare fărâmițarea formei, indiferent 
dacă punem în discuție compoziţia figurativă, abstractă sau un 
simplu studiu după model. Robusteţea formei este dată şi de 
unitatea valorică în lumină şi umbră. Teoria potrivit căreia, în 
zona de umbră, nu trebuie să existe valori egale ca intensitate cu 
cele din lumină, se datorează efectului contrastului simultan. O 
pată de lumină, înconjurată de umbră, optic, devine mult mai 
luminoasă, încât, prin contrast, poate sparge volumul, detaşându- 
se din planul ei firesc, afectând astfel unitatea formei dar şi 
construcţia ei. Din acest motiv artistul trebuie, permanent, să 
interpreteze valoarea dată de imaginea virtuală, atenuând acest 
efect optic încât desenul să capete unitate, robusteţe, vigoare, să 
aibă calitatea unei reprezentări corecte a formei transpuse din 
planul virtual tridimensional în cel bidimensional. 

Privind studiul lui Michelangelo (Fig. 78) vom observa 
tendința de fărâmiţare a desenului prin contraste de lumină şi 
umbră — egal distribuite pe formă atât ca suprafață cât şi ca 
intensitate. Această concurență determină, pe lângă fărâmițarea 
formei, cinetismul vibrant al suprafețelor împietând vizionarea 
unitară a lucrării. 

Comparând opera finală din figura 79 cu studiul comentat 
anterior vom fi șocați de unitatea deplină ce se realizează între 
valoare, suprafaţă şi volum. Sinteza cu care rezolvă atât suprafața 
în lumină cât şi cea din umbra determină nu numai unitatea dar şi 
prezența celei de a treia dimensiuni. Acest lucru ne dă 
convingerea că Michelangelo, în studiul din figura 78, nu şi-a 
propus decât să rezolve detalii anatomice necesare lucrării finale. 
În aceste condiţii ar fi nedrept să-l acuzăm pe marele maestru de 
inadvertenţe ale exprimării plastic-expresive pe marginea unui 
studiu anatomic 


78) Michelangelo 
Bonaroti, 
Studiu pentru 
Adam, 
cca. 1511 


79) Michelangelo 
Bonaroti. 
Facerea lui 
Adam, 
Fragment, 
Capela Sixtină 
1508 - 1512 


f. Efectul cinetic sau de mişcare 


Am fi tentaţi să credem că cinetismul este o invenție 
umană ca efect al simultaneităţii in valoare. Nu cred să fie o 
surpriză pentru cititor dar simultaneitatea este tot o „invenție” a 
naturii. 

19) Michelangelo 
Bonaroti. 
Facerea lui 
Adam, 
Fragment, 
Capela Sixtină 
1508 - 1512 


În cadrul regnului animal acţionează aşa numita „lege a 
junglei” care implică lupta pentru supravieţuire. De acest aspect 
se leagă originea cinetismului, poate chiar a ritmului plastic. 
Această luptă pentru supraviețuire presupune şi o „strategie de 
apărare”, mai curând, de protecţie față de duşmani. O mare parte 
din vieţuitoarele acvatice (Fig. 80) sau terestre (Fig. 81) au fost 
înzestrate cu un foarte interesant sistem de autoprotecţie, de 
camuflare — cinetismul. 

Cinetismul ne trimite cu gândul la concurență, elementul 
ce generează fărâmițarea — suprafeţe valorice, aproximativ egale, 
de contrast maxim (alb-negru), dispuse simetric, repetitiv sau 
ritmic — şi care va determina fiecare suprafață să impună 
celeilalte caracteristicile proprii (formale sau valorice) creând 
astfel iluzia optică a unei mişcări continue, vibrante, obositoare, 
stresante. Acest efect cinetic, această mişcare aparentă, perpetuă 
a suprafeţelor, poate atenua optic caracterul formal dar şi 
volumetric. 


Vorbeam de cinetism ca fiind mijloc de protecţie al 
vieţuitoarelor din regnul animal. Zebrele, de exemplu, vor fi mai 
protejate dacă se vor deplasa în grup compact datorită efectului 
cinetic dat de vergetura corpului care le va asigura transformarea 
propriilor forme într-o masă amorfă de dungi vibrânde (Fig. 81»). 


80) Peşte, 
structuri naturale 
ritmice 


ar 


8la.b) Zebra, 
Structuri naturale 
Ritmice. cinetice 


Cinetismul plastic nu diferă de cel natural decât prin 
organizarea plastic-compoziţională a motivului preluat (Fig. 82, 83) 

82) Victor Vasareli, 
Zebre 


Slab) Zebra 
Structuri naturale 
Ritmice, cinetice 

83) Bridget Riley, 
Fără titlu, | 
detaliu. 


1965 


3. Ritmul | 


WiN | 
Dacă repetiţia este o înşiruire de elemente care au strict 
| aceleaşi caracteristici, iar alternanţa o înşiruire succesivă a două 

elemente sau a două grupuri de elemente cu formă, poziţie sau 
dimensiuni diferite, atunci, ritmul va cuprinde din însuşirile celor 
două (una din ele devenind subdominantă) preluând un al treilea 
element — spatiul. În ce raporturi trebuiesc distribuite aceste 
elemente pentru a obţine ritmul?... Dacă cineva ar da un răspuns 
exact la această întrebare ar însemna să impună rețeta — să 
ascultăm veşnic aceeaşi „melodie”. Ritmul există în fiecare dintre 
noi dar se manifestă diferit pentru că va exterioriza ceva din 
personalitatea celui ce-l crează. 

Ştiu că există ritm de culoare, volum, linie, valoare, formă 
şi poziţie, dar nu-i ştiu definiţia matematică. Aş crede că această 
definiţie este dată de dominantă... Cred că, în acest caz, 
dominantă devine repetiţia, ea reprezentând liniştea, calmul, iar 
subdominanta are rol de accent care să iniţieze mişcarea, să rupă 
monotonia într-o alternanță inegală. 

Comparând lucrarea lui Victor Vasareli (Fig. 82) şi cea a 
lui Bridget Riley (Fig. 83) vom constata că fiecare artist 
construieşte, prin contrastul valoric al liniei curbe, ritmuri 
plastice urmărind, în schimb, efecte diferite. În primul caz (Fig. 
82) putem observa că efectul cinetic dispare datorită prezenţei 
dominantei de linie groasă — poziția subdominantă a liniei dense, 
subțiri pune în valoare linia groasă, spaţiată de pe trunchiul celor 
două zebre, creând astfel unitatea. În cel de al doilea caz (Fig. 83) 
se păstrează elementul ritmic prin poziția şi dimensiunea arcului 
de cerc, în schimb dispare dominanta valorică favorizând efectul 
cinetic. 

Vorbind despre ritm de linie este aproape imposibil să nu 
zăbovim puţin asupra desenului lui Van Gogh. În acest sens vom 
supune analizei lucrarea Lan secerat, cu sălcii (Fig. 84). În 
aproape toată creația lui Van Gogh rezolvă valoarea de suprafață 
cât şi pata de culoare prin linie şi punct. 

84. Van Gogh, 
Lan secerat, 
cu sălcii, 

aug. 1888 


85. Van Gogh, 
Căpiţe lângă 
o fermă, 
iul. 1888 

El nu rezolvă valoarea de suprafață prin dozarea densității liniei 
ci, folosind aceeaşi densitate, obţine raporturi valorice diferite 
prin grosimea liniei modulând-o valoric. Ce este surprinzător 
însă, la Van Gogh, că fiecare suprafață valorică dublează 
spectacolul, expresivitatea şi ineditul reprezentării prin ritmuri 
plastice manifestate în interiorul ei — ritmică dată de poziţia şi 
forma liniei. (Fig. 84, 85, 86a). Mai mult, aceste suprafeţe, la 
rândul lor, într-o vedere de ansamblul a lucrării, generează noi 
ritmuri — ritmuri valorice de suprafață (Fig. 37b). 

Voi reveni asupra ritmului plastic în creaţia lui Van Gogh, 
cu comentarii mai ample în Capitolul IV deoarece, din punctul 
meu de vedere, este unul din cei mai virtuoşi artişti pe care i-a 
avut omenirea în mânuirea acestui impresionant mijloc de 
exprimare plastică — linia. 

86. Van Gogh. 
Lan secerat, cu 
Sălcii, 
detaliu 


86. Van Gogh, 
Lan secerat, cu 
Sălcii, 
detaliu 


4. Echilibrul 


În măsura în care, în compoziţie, nu există concurență, 
fărâmiţare, repetiţie, iar elementele componente se pun în valoare 
creând armonie şi unitate se poate afirma că avem de a face cu 
acea categorie estetică ce vizează frumosul — arta deci. Mai există 
în toată această pledoarie o singură „problemă”: frumosul însuşi; 
frumosul care, aşa cum reiese din analizele de până acum, tinde 
să trăiască prin perfecțiune. Perfecțiunea, în accepțiune practică, 
nu există. În încercarea de a o atinge devenim rigizi, unilaterali 
şi plicticoşi, uneori ridicoli. Arta mai are nevoie de ceva.. 
Probabil are nevoie de firesc. Frumosul, în construcţia căruia 
apar mici împerfecțiuni, devine natural, firesc. „Artiştii 
desăvârşiți - afirma Delacroix referindu-se la artiştii 
perfecţionişti, probabil academişti — impresionează mai puțin, 
tocmai din cauza perfecțiunii lor: la ei nu există nici un element 
în dezacord cu restul, care să te facă să simți cât de perfect şi 
proportionat este totul”?! 

Mi-ar părea rău să afectez, în acest scop, mesajul plastic, 
expresivitatea. Trebuie să găsim într-altă parte soluția... Vorbeam 
de celălalt sistem care „guvernează” compoziția, cel referitor la 
construcție. Cred că aici avem soluția pentru a obține frumosul 
firesc, natural. Frumosul firesc, natural, este frumosul care 
împărtăşeşte ceva din imperfecțiunea noastră. În acest sens putem 
apela la mijloacele de construcţie, care de-a lungul timpului au 
generat atitudini contestatare. Cred că echilibrul, prin mobilitatea 
lui, poate sugera senzaţia de firesc, de natural... Vom supune 
analizei acest aspect. 


2 Eugene Delacroix, Pagini de jurnal, Ed. Meridiane, București, 1965, pag. 105 

Echilibrul este o noţiune relativă, în schimb, uneori, de ea 
depinde starea noastră psihică, morală şi chiar existența. Avem 
nevoie de stabilitate, de siguranţa verticalității noastre — de 
echilibru. Ne impunem să păstrăm echilibrul din noi, mai mult, 
să-l simţim şi în ceea ce facem. Balanța nu este perfectă...şi nici 
nu trebuie să fie. Nu ne dorim să fie perfectă pentru că ne 
displace monotonia. Formele perfect repetabile ne plictisesc; ne 
creează senzaţia de stagnare, de nemişcare. Nu acceptăm ideea 
imobilităţii. Repausul, liniştea dată prin detaşarea de trepidantul 
cinetism ne face placere. Însăşi noţiunea de echilibru are semnul 
relativităţii. Apelăm la echilibru numai atunci când suntem pe 
punctul de a ni-l pierde. Este un strict necesar. Nu simițim nevoia 
să abuzăm de el. Uneori suntem mai în siguranță atunci când îl 
simţim „relativ”, pentru că ne favorizează mişcarea. Echilibrul nu 
trebuie să fie strict vizibil; trebuie doar să-l simţim. Echilibrul 
forțat generează crampe musculare — doare! 

Ştim că echilibrul perfect este impus de simetrie. Cu toate 
acestea simetria nu generează echilibrul forțat. Simetria dă acea 
stabilitate de care, uneori, omul are nevoie. Nevoia celor două 
picioare bine înfipte în pământ, nevoia durabilității. Simetria 
rămâne un important element de limbaj plastic. Brâncuşi a 
folosit-o ca dominantă, realizând, prin ea, unul din cele mai 
impresionante monumente care s-au creat vreodată — Ansamblul 
de la Târgu-Jiu. 

Cum puteam contesta o „teorie” (a echilibrului) care, 
înțeleasă corect, nici măcar nu are valenţe restrictive? Nici nu 
trebuie să aibă. Ce putem contesta, în condițiile în care ideea de 
dezechilibru poate deveni, în opera de artă, mesaj ideatic? Totul 
rămâne la latitudinea noastră. 

Aşa stând lucrurile, putem folosi echilibrul pe post de „gri 
neutru” pentru a „pondera” frumosul. Este o alternativă. Puteți s- 
o acceptaţi sau nu... 


—— 


Rembrandt, în desenul Drum mărginit de arbori (Fig. 87), 


e ea nu rezolvă problema echilibrului prin construcție — impunând o 

vem anume simetrie elementelor componente — ci rezolvă problema 
de prin valoare opunând contrastului tranşant, dar şi verticalității 

wlt, copacului din dreapta, o orizontală fracturată, reprezentând casa, 

nici cele trei personaje continuând cu consistenţa valorică a tufişului 

4 ne din centru-stânga (acesta inițiind o linie de forță oblică, care 

„ ne elimină riscul secționării lucrării prin cei doi arbori centrali). 

deea Dacă vom anula contrastele valorice din stânga lucrării, sigur 

ntul aceasta va suporta consecințele dezechilibrului flagrant. 

j Nud șezând, 

În desenul Nud șezând (Fig. 88) Picasso renunță la 
realizarea echilibrului din construcție, prin deplasarea 
personajului spre stânga pentru a echilibra spațiul gol, apelând la 
o metodă mult mai simplă şi eficientă: plasează semnătura în 
stânga sus evitând astfel un opozant simetric al spațiului gol. 


89) Henry Moore, 
Nud șezând, 
1969 


Henry Moore (Fig. 89) rezolvă problema echilibrului 
introducând cele două forme roşii în dreapta-sus a lucrării. 

88) Pablo Picasso. 


Nud șezând, 

tă la 

89) Henrv Moore, 
Nud șezând, 
1969 


Atât Joan Miró (Fig. 90) cât şi Touluse-Lautrec (Fig. 91) 
rezolvă echilibrul prin valoare. Joan Miro” opune încărcăturii de 
linie din partea dreaptă a lucrării — pata închisă din stânga-sus, în 
timp ce Toulouse-Lautrec rezolvă echilibrul valoric prin pata 
neagră din stânga lucrării reprezentând pisica aşezată pe scaun. 


90, Joan Miró, 
Femeie, pasăre 
şi zmeu, 

1941, 
48x63 cm. 


91. Toulouse-Lautrec, 
Mademoiselle | 
Margouin 


Bineînţeles că echilibrul poate fi realizat şi prin culoare 
(Fig. 92). Alexander Calder opune valorii grele, închise a 
şarpelui din stânga lucrării acea pată mare de roşu reprezentând o 
inimă. 


92. Alexander Calder, 
El mes de corzo n, 
1972 


Pentru a determina echilibru compozițional, cred că este 
necesar şi suficient ca acesta să fie rezolvat cel puțin pe unul din 
mijloacele amintite mai sus: valoare, suprafaţă, volum, culoare. 

Capitolul IV 


ANALIZA MESAJULUI PLASTIC 
IN DESENUL ARTISTIC 


Introducere 


Este o misiune deloc uşoară să comentezi pe marginea unui 
domeniu şi să susţii teorii care nu analizează, completează sau 
combat principii, teze, studii elaborate anterior în literatura de 
specialitate. Analize, în ceea ce privesc elementele de limbaj 
plastic, care să vizeze strict expresivitatea şi nu expresia sau 
mesajul ideatic în opera de artă, sunt foarte puţine şi lapidar 
comentate, nu numai în filozofia, estetica şi critica de artă, ba 
chiar şi în scrierile artiştilor plastici profesionişti, cu atât mai 
puţin în domeniul desenului. Din acest motiv voi încerca să 
structurez modalităţi de identificare a frumosului din artă prin 
însăşi mijloacele care-l generează — linia, valoara, suprafaţa şi 
volumul — bazându-mă pe experiența acumulată în peste 20 de 
ani de activitate didactică în specialitate şi cea dobândită în 
activitatea de creaţie. Voi căuta să extrag, supunând analizei, din 
bibliografia de specialitate pe care am reuşit s-o cuprind, dacă nu 
în referiri directe, la subiect, cel puţin trimiteri la ceea ce 
reprezintă dominanta în linie, valoare, volum. 

Pictura, singurul domeniu plastic în care a fost şi este 
discutată şi dezbătută pe larg dominanţa, datorită locului 
important pe care îl ocupă în creaţia plastică, are încă privilegiul 
„primului născut”. Acesta este motivul pentru care încerc, prin 
puţin experimentata mea „pană”, să evidenţiez rolul celorlalte trei 
mijloace de expresie plastică cărora teoreticienii genului le-au 
rămas datori. Linia, valoarea, volumul şi culoarea sunt 
elementele care, sub bagheta magică a artistului, preluând din 
spiritul şi sensibilitatea acestuia, au forța să genereze emoții 

estetice, care, de cele mai multe ori, nu pot fi traductibile în 
întregime lingvistic. Aceste emoții nu sunt rezultatul unei analize 
mentale, ele survin fără voia noastră, la primul impact vizual cu 
opera de artă. „Tema fundamentală a imaginii, ideea de creaţie, — 
spune Arnheim — este redată prin ceea ce izbeşte mai întâi ochiul 
şi continuă apoi să organizeze compoziţia, pe măsură ce 
examinăm detaliile.” Uneori impactul emoţional este atât de 
puternic încât persoane hiper sensibile pot ajunge la căderi 
psihice neaşteptate care duc până la tentativa de distrugere a 
operei de artă. 

Vizionam în atelierul unui pictor mai multe lucrări. La un 
moment dat, contactul vizual cu o anume pictură mi-a făcut brusc 
"pielea de găină”. O emoție puternică pe care nu v-o pot descrie 
decât prin expresia de mai sus. Reacţia a fost atât de bruscă şi 
rapidă încât ochiul nu a putut cuprinde decât imaginea de 
ansamblu a lucrării. Mi-am dat seama ulterior că aveam în față 
un Joc de copii, o lucrare mică, de circa 50 x 50 cm., concepută 
într-o dominantă rece de albastru şi verde, pusă în valoare de 
uşoare irizări de galben, opera pictorul Liviu Suhar. Dorind mai 
târziu să revăd lucrarea, pictorul mi-a răspuns că i-a fost 
achiziționată de Muzeul Naţional de Artă din Bucureşti. 
Interesant lucru... Nu am mai revăzut niciodată acea lucrare, dar 
ea continuă să-mi rămână înregistrată pe retină. Efectul: până în 
acel moment îmi plăcea pictura în dominante cromatice calde, 
acum sensibilitatea mea este stimulată, în mare măsură, de 
culorile reci. 

Povestea cu pictorul Liviu Suhar mă determină să revin 
puţin asupra teoriei lui Corrado Maltese, care susţine în lucrarea 
Mesaj şi obiect artistic, potrivit căreia artistul trebuie să producă 
„obiecte materiale uzuale, constituite astfel încât să poată să şi 


semnifice””. Imi vine în minte, cu indignare, o maximă, 


? Rudolf Arheim, Artă şi ..., pag. 446. 
* Corrado Maltese. Mesaj și obiect artistic, Ed. Meridiane, București, 1976. pag. 9 

materialistă, cred, care spune că „arta nu ţine de foame”. Un 
obiect care nu ţi-e de necesitate uzuală, care nu este de folosință 
practică, îl arunci. Oare un „obiect” care are rolul de a încânta 
ochiul, de a hrăni spiritul, îşi pierde uzualitatea pentru simplu 
motiv că-i lipseşte latura strict practică? Mi se pare normal ca 
mesajul semantic să îndemne la acțiune, iar cel estetic-plastic la 
contemplare, şi nu sunt de acord că mesajul plastic este 
traductibil în întregime. Am vaga impresie că Maltese subordona 
mesajul plastic celui ideatic, care cu adevărat poate fi semnificant 
în sensul susținut de el. Mesajul plastic nici nu cred că are 
imperioasă nevoie să fie tradus prin cuvinte, el producîndu-şi 
efectul în plan spiritual (senzorial-emoţional) şi nu în cel mental- 
rațional cum se întâmplă în cazul mesajului ideatic. Dacă opera 
de artă, la impactul vizual, nu ar avea forța să genereze emoții 
estetice celui ce o contemplă, mesajul ideatic ar deveni o povestire 
seacă, documentară, irelevantă din punct de vedere plastic. 

Eu nu încerc să traduc nimic din ceea ce ar putea simţi cel 
ce crează sau contemplă opera de artă. Nici nu ar fi posibil. 
Fiecare individ concepe sau percepe acel frumos care se 
suprapune cu spiritul şi cu structura lui psihică. Brâncuşi ajunge 
la concluzia că „Operele de artă nu sunt decât nişte oglinzi în 
care fiecare vede ceea ce i se aseamănă lui."2. Arta oferă în 
acest sens enorm de multe alternative iubitorului de frumos. 

Ni se întâmplă uneori să ne placă o lucrare de artă fără a 
putea descoperi în ea ce anume îi conferă valoare sau motivul 
pentru care ochiul te îmbie să zăboveşti asupra ei. Calitatea de 
pedagog, în special, îți impune să găseşti răspunsul pentru a 
putea justifica evaluarea făcută. Paul Klee nu pune numai 
calitatea de pedagog în balanţa înţelegerii fenomenului creaţiei, 
ci şi pe cea a artistului, afirmând cu sinceritate: „....faptul că nu 
pictez în mod obişnuit tablouri bune rezultă tocmai din ignoranţa 
în care mă aflu cu privire la ceea ce anume face ca o operă să fie 


24 2 = > i] 
* Constantin Zărnescu, Aforismele..., pag. 48 

bună”2. Care ar fi soluţia ? Apelezi la reţete ? Da, dacă acestea 
şi-au dovedit valabilitatea în timp; da, dacă nu induc 
automatisme care să uniformizeze, să şabloneze actul de creaţie; 
da, dacă nu limitează personalitatea individului şi libertatea de 
exprimare, dacă ele oferă cât mai multe alternative în aşa fel 
încât să dea mobilitate potenţialului creativ; da, dacă ele nu 
reprezintă o frână în descoperirea noului în artă. 

Ceea ce doresc să supun analizei nu sunt reţete. 
Dominanta face parte din natura lucrurilor. Ea este cea care poate 
să inducă unitatea în percepţia compoziției şi să elimine 
concurența; să exalte ochiul prin incidența cu un contrast de 
calitate sau complemetar, în cazul picturii; să elimine fărâmițarea 
volumului şi să-l pună în valoare, să dea coerență şi expresivitate 
structurilor de suprafață, în cazul sculpturii; să dea unitate şi 
expresivitate compoziţiei valorice şi compoziţiei liniei în grafică. 
Contrastul dominant nu-şi limitează efectul în funcţie de genul 
plastic, de maniera de lucru, de curentul artistic spre care tinde 
creatorul. El oferă alternative pentru toate gusturile. Este un strict 
necesar în creația plastică şi nu numai. 

Cum spuneam, în pictură este firesc să primeze culoarea 
în analiza mesajului plastic, să se urmărească impactul unor 
contraste cromatice sau de valoare, a unei dominante cromatice 
sau de temperatură, a unitatății dată de modulație sau modeleu, 
să se urmărească implicaţiile unui ritm de culoare sau caloric, să 
se caute a identifica prezența şi modalităţile de rezolvare a 
elementelor de construcţie — forma compoziţiei, echilibrul, centre 
de interes sau linii de forță. Există situaţii în care nici unul din 
elementele amintite mai sus nu are forța de a conferi stabilitatea 
proprie operei de artă care totuşi place. Lucrarea tinde să se 
fărâmiţeze ca suprafață dar şi cromatic, este clar că din acest 
punct de vedere nu există dominantă. Nici unul dintre contrastele 
de culoare nu apare convingător, ai fi tentat să crezi că este o 
lucrare moartă; în cel mai fericit caz, mediocră. Dacă cel ce 


B Yvonne Hasan. Paul Klee și pictura modernă, Ed. Meridiane, Bucureşti. 1999. pag 

analizează lucrarea face abstracţie de linie şi valoare, verdictul ar 
fi corect. În schimb, prin linie şi valoare opera de artă capătă 
expresivitate; tensiunile create de contrastul valoric cât şi 
dominanta de linie reîntregesc unitatea şi dau acea strălucire 
pentru care ochiul întârzie să-şi întrerupă contemplarea. O lucrare 
de artă, pentru a trăi plastic, este necesar şi suficient să fie rezolvată 
cel puţin pe una din cele cinci mijloace în care se manifestă 
contrastul dominant: linie, suprafaţă, valoare, volum, culoare. 

Voi supune analizei două lucrări de pictură (Fig. 93, 94) 
care, datorită lipsei unei dominante de suprafață, tind să se 
fărâmiţeze. Întrebarea firească ce se pune în aceste condiţii ar fi 
aceea dacă lucrările au forța de a comunica plastic şi, dacă acest 
lucru se întâmplă, care sunt mijloacele alternative? 

Lucrarea lui Pablo Picasso — Om sprijinit pe o masă (Fig. 
93) — chiar dacă se fărâmiţează ca suprafață, nu-şi pierde unitatea 
datorită intervenţiei a trei elemente de contrast: 1 — contrastul 
dominant al liniei verticale care este pusă în valoare de 
subdominanta orizontală-oblică; 2 — contrastul dominant rece 
susținut subdominant de suprafețe calde; 3 — contrastul de 
valoare prin raportul dominant închis-deschis, crează nu numai 
ritmuri plastice ci, conferă unitatea de ansamblu lucrării (Fig. 93b). 


93) Pablo Picasso, 
Om sprijinit pe 
o masă, 
1915 — 16, 
ulei pe pânză, 
197x132 cm. 


111 


La Albret Gleizes (Fig. 94b) dacă vom pune în discuţie 
compoziţia numai în context valoric, vom constata că lucrarea 
suportă consecința lipsei unui contrast dominant implicând 
fărâmițarea, ce survine în cazul nostru, datorită folosirii în 
cantităţi aproximativ egale a liniei (verticală, oblică, orizontală şi 
curbă); datorită structurării compoziţiei în suprafeţe aproximativ 
egale; lipsei unei susțineri dominate clare a raportului închis- 
deschis. 

Dacă ne întoarcem la varianta cromatică (Fig. 94a) ajungem 
la concluzia că aspectele negative prezentate mai sus nu mai sunt 
relevante datorită prezenţei unui alt contrast care de astă dată se 
referă la culoare — contrastul cald-rece. Prezenţa unei dominante 
reci (albastru, verde, violet) constitue liantul ce redă unitatea 
lucrării. 

În condiţiile în care pictorul îşi pune probluma rezolvării 
exclusiv a compoziţiei cromatice, neglijând aspectul valoric, 
lucrarea va pierde din expresivitate şi unitate în perspectiva 
vizionării ei în reproducere alb-negru. 


94) Albert Gleizes 


Peisaj la Mendon, 


1911, 
ulei pe pânză, 
146x114 cm. 

scuţie Compoziţia valorii de suprafață dă expresivitate şi coerență 
rarea desenului deplasându-l, de la notația rapidă a schiţei de idee, la 
icând consistenţa materialului finit, complex; de la reprezentarea 
rii în sintetic-formală — obţinută prin linie — la jocul suprafeţei de 
ală şi valoare şi al materialităţii valorice (Fig. 95, 96). 

95) Richard Diebenkorn, 
Femeie aşezată 
bând din pahar, 
1965. 


94) Albert Gleizes 
Peisaj la Mendon, 
1911, 
: ulei pe pânză, 
1463114 cm. 96) Touluose-Lautrec, 
Vincent Van Gogh. 

Modalităţile de exprimare plastică sunt atât de variate prin 
acumularea, de-a lungul timpului, de tehnici şi mijloace de 
exprimare diverse şi nebănuite încât ochiul nostru, în această 
imensă diversitate, pierde uneori obiectivitatea evaluării corecte. 

Între renaştere, clasicism şi curentele moderne se produce o 
ruptură care nu vizează, în principiu, expresivitatea plastică ci 
mai curând este legată de concepte vizavi de percepţia şi inter- 
pretarea formei în contextul consistenței, profunzimii, origi- 
nalităţii mesajului ideatic, care in demersul artei contemporane se 
manifestă prin aşa zisa artă conceptuală. 

Clasicismul, academismul nu deranjează prin opera de artă 
în sine ci prin lipsa ei de diversitate în ceea ce priveşte tehnica de 
reprezentare — aspect căruia i se consacră termenul de manierism. 


Nu aş putea afirma că mă deranjează la Pier-Paul Prud'hon 
(Fig. 97) senzualitatea carnală, grația mişcării, perfecțiunea 
formei, rigoarea şi realismul reprezentării şi că adevărata artă în 
desen o realizează Simon Vouet (Fig. 98) prin expresivitatea 

97) Pierre-Paul 
Prudhon, 
Femeie nud 
după baie, 
creion şi cretă 
pe hârtie, 
58x33,9 cm. 


98) Simon Vouet, 
Studiu pentru 
Crist pe cruce, 
creion pe hârtie, 
24x25 cm. 


97) Pierre-Paul 
Prud “hon 
Femeie md 
după bait, 
creion și cretă 
pe hârtie, 
58x33 9em. 


98) Simon Vouet, 
Studiu penri 
Crist pe gwe, 


3 


creion pe birtie, 


24x25 CI 


liniei de valoare; prin modulaţia luminii şi a umbrii; prin 
ritmurile plastice create de linie şi valoare în drapaj. 


Nu-mi displace faptul că Jean-Baptiste Greuze (Fig. 99) 
prin linie şi valoare a urmărit construcția riguroasă şi naturalețea 
expresiei portretului feminin, după cum pot să-mi afirm admiraţia 
față de sinteza la care ajunge Modigliani (Fig. 100) prin sinteza şi 
armonia formei prin expresivitatea ductului de linie şi 
sensibilitatea ritmului plastic pozițional cu care inițiază discret 
valoarea de suprafață. 


Revin cu ideea că evaluarea mesajului plastic din opera de 
artă nu se face decât cu aceeaşi unitate de măsură indiferent de 
curent, gen artistic sau tehnică de lucru. Putem vorbi despre 
compoziția şi expresivitatea liniei atât la Jean-Baptiste Greuze 
cât şi la Modigliani, după cum putem vorbi, în aceeaşi măsură, 
despre contrastul valoric şi de suprafață. 


99) Jean-Bapuste 


Greuze, 

Cap de tânără 
Femeie, 

creion şi pastel 
pe hârtie. 
34,2X26,2 cm. 


100) Amadeo 
Modigliani. 
Profil de 
Femeie. 


Marea majoritate a artiştilor plastici cu care am discutat, 
în momentul în care se apucă de lucru, având, în principiu, ideea 
câtuşi de puţin conturată, nu merg, de regulă, pe o strategie 
teoretică dinainte stabilită in rezolvarea compozițională, ci dau 
frâu liber instinctului şi spontaneitaţii, uneori chiar întâmplarii, să 
conducă penelul, dalta, cărbunele sau penița. Lăsând principiile 
teoretice să subordoneze procesul de creaţie, se va obține o 
compoziţie matematică uscată, seacă, "un copil născut mort” — 
invocându-l din nou pe Kandinsky. Teoriile acumulate trebuie să 
fie aplicate instinctual de undeva din subconştient şi numai 
clarificarea unor elemente considerate insuficient rezolvate ar 
putea fi supuse teoriei directe. Pictori, sculptori, graficieni care 
nu şi-au pus, bănuesc (spun „bănuesc” pentru că, termenul 
„unitate”, în care este implicată dominanta, a fost şi rămâne un 
termen uzual), vreodată problema dominantei de linie şi valoare, 
au rezolvat-o totuşi, instinctiv, în tablourile lor. 

Afirmam că „regulile” contrastului dominant stau în firea 
lucrurilor. Probabil, fără prezența dominanţei, frumosul nu ar fi 
existat pentru simplul motiv că el, frumosul, are permanent în 
vecinătate o „particulă de urât” care-i dă strălucire. 


Cîriva maeştri ai desenului 


Dacă desenele marilor artişti ai Renaşterii — Leonardo, 
Michelangelo şi Rafael, au reprezentat pentru tinerii din toate 
timpurile, porniţi pe drumul artei, sursa de studiu şi de înţelegere 
a construcției figurii umane, a figurativului în general (Fig. 101, 
102, 103), Rembrandt a reprezentat etalonul creaţiei libere, a 
expresivităţii, sensibilităţii şi rafinamentul spiritului plastic 
„Deşi a trăit şi activat în plină desfăşurare a barocului, 

Rembrandt este antibaroc, precum este şi anti-clasic... 


“ Ion Stendl. Desenul..., pag. 125. 

LINIE SOD SESSION 


Constatarea lui Stendl mă determină să-i atribui lui Rembrandt, 
Chiar, prerogativul de modern, cel puţin prin prisma desenului. 

102) Michelangelo 
Bonaroti, 
Studiu. 
1031) Rafael, 
Studiu de 
bărbați, 
1515. 

Cele aproximativ 3000 de desene care au rămas în urma 
lui Rembrandt, îl aşează, incontestabil, în galeria celor mai 
reprezentativi desenatori ai artei universale. Desenele lui 
Rembrandt, în marea lor majoritate, sunt autonome şi nu 
reprezintă schițe sau studii pregătitoare pentru realizarea unor 
lucrări. Individualitatea lor se manifestă atât prin mesajul ideatic 
cât şi prin cel plastic. Calitatea de modern apare nu numai prin 
subiectele abordate dar şi prin sinteza, unitatea şi expresivitatea 
formei. Lucrările: Studiul de nud din 1645, Nud dormind 
(Fig.106), Femeie nud șezând (Fig. 104), Suzana (Fig.105), 
preîntâmpină conceptele impresioniste şi chiar postimpresioniste 
în percepţia şi construcția formei. 


Pa = za — i i i 


104) Rembrandt, 
Femeie nud șezând, 
cerneală maro 
pe hârtie. 


105) Rembrandt, 
Suzana, 
creion ŞI cretă 
ce hârtie 


106) Rembrandt, 
Nud dormind, 
cerneală maro, 
13.528 cm 


104) Rembrandt, 
Femeie nud șezând, 
cerneală maro 
pe hârtie. 


105) Rembrandt, 
Suzana, 
creion și cretă 
ce hârtie. 


106) Rembrandt, 
Nud dormind, 
cerneală maro. 
13.5x28 cm. 


Supunând analizei lucrarea Om bătrân cu bratele 
deschise (Fig. 107), Rembrandt convinge cu un desen de linie 
viguros, într-o dominantă tuşă de valoare, amplă, sigură, dozată 
pe interiorul formei al cărei contur se estompează în favoarea 
tridimensionalului specific sculpturii, într-un joc în care linia 
subțire (aproape de duct continuu) pune în valoare, subdominant, 
toată încărcătura expresivă a lucrării. Dominanta de valoare, dar 
şi de formă (curbă) a liniei, conferă unitate dar şi expresivitate 
lucrării. 


Sper să nu deranjeze pe nimeni dacă voi rupe (cronologic 
vorbind) ordinea lucrurilor, şi voi aşeza alături de Rembrandt pe 
unul dintre cei mai virtuoşi desenatori ai artei româneşti (cred eu, 
chiar universale) — Nicolae Grigorescu. Spectacolul liniei, al 


107) Rembrandt, 
Om bătrân cu braţele 
deschise, 
cretă neagră, 
25.6x19.3 em. 

tuşei valorice, unitatea şi virtuozitatea tehnicii cărbunelui, 
siguranța, expresivitatea şi spontaneitatea, impresia notaţiei 
rapide ((Fig. 108, 109, 110,111)il pun pe Grigorescu, din punctul 
meu de vedere, alături de Rembrandt, Van Gogh, Toulouse- 
Loutrec. 

108) Nicolae Grigorescu 
Casa în care a fost 
luat prizonier 
Osman Paşa, 
cărbune şi cretă 
pe hârtie, 
32x49 cm. 


109) Nicolae Grigorescu, 
Explozia unui obuz, 
cărbune pe hârtie, 
23x49 cm. 


108) Nicolae Grigorescu 


110) Nicolae Grigorescu, 
Casa în care a fost 


Atac de infanterie, 
cărbune pe hârtie, 
sii 32.3x49 cm. 
luat prizonier 
Osman Paşa, 
cărbune şi cretă 
pe hârtie, 


32x49 cm. 


111) Nicolae Grigorescu, 
Convoi de prizonieri 
cărbune și cretă pe 
hârtie, 
32x49 cm. 


109) Nicolae Grigorescu, 
Explozia unui obuz, 
cărbune pe hârtie. 
23x49 cm. 

Am ales să comentez desenul Călăret ture (Fig. 112) 
pentru extraordinara lui  reprezentativitate în contextul 
dominanței de linie dreaptă (la care îşi aduce aportul şi cea 
frântă), pusă în valoare prin expresive tuşe de linie curbă, care 
punctează discret, cu rafinament, accente de contrast formal în 
calitatea ei de subdominantă. Liniile scurte, tăioase, energice, 
organizează un spațiu al mişcării, al energiilor explozive, prin 
care cal şi călăreț aleargă într-o viteză nebună. Această notație 
rapidă, într-un control compozițional aproape instinctiv, 
ireproşabil, conferă desenului prospețimea, spontaneitatea, 
rafinamentul capodoperei de artă. 


In creația multor artişti îşi face simțită prezenţa forța 
unora din marile personalităţi ale artei universale. La Van Gogh 
pasiunea pentru un desen atât de robust poate să-şi aibă originea 


112) Nicolae Grigorescu, 
Călăre! turc, 
creion, 
20.5x35 cm, 


112) Nicolae Grigorescu, 
Călăreţ turc, 
creion. 
20,5x35 cm, 


în forța unui mare exemplu. Ca mentor, cred că, înaintea lui 
Millet sau Doumier s-a aflat Rembrandt. 


Dacă analizăm peisajele lui Rembrandt: Cocioabă 
acoperită cu stuf (fig.113), Drum mărginit de arbori (fig. 87), 
vom descoperi linia scurtă dreaptă sau curbă, divers orientată, în 
aglomerări care generează pată valorică. Aceleaşi trăsături se 
regăsesc şi în desenul lui Van Gogh, dar cu febrilitatea, 
nervozitatea şi energia pe care le-aş atribui crizei de timp pe care, 
probabil, artistul o simțea. 

Tip energic, cel puţin aşa ni-l prezintă desenul său, Van 
Gogh, dispus să noteze impresia pe nerăsuflate, cu lăcomie, cu 
pofta gurmandului îl determină pe Argan Giulio Carlo să afirme: 
„Fiecare semn al lui Van Gogh este un gest cu care înfruntă 
realitatea pentru a surprinde şi a-şi însuşi conţinutul său esenţial 
- viaţa”? 

Desenul la Van Gogh nu este condiţionat de genul 
artistic, el îşi face făcută prezenţa şi în culoare. Forma, în pictura 
sa, capătă contrast şi expresivitate prin acea linie de contur care 
la rândul ei trăieşte nu numai prin ritm valoric dar şi de culoare. 


7 Giulio Carlo Argan, Arta modernă, Ed. Meridiane, Bucureşti. 1982. vol. I. pag. 128. 
£ ş pag 


113) Rembrandt, 
Cocioabă acoperita 
cu stuf, 
trestie cu cerneală 
maro, 
15,3x26,2 cm 

Consultând albume de artă, navigând pe internet, am 
reuşit să descoper, cu uimire, o creaţie absolut impresionantă din 
două puncte de vedere: primul, al volumului şi capacității de 
creaţie; al doilea, forța cu care reuşeşte să impresioneze prin 
mesajul plastic, dar şi prin capacitatea de a finaliza. 

Activitatea de creaţie a lui Van Gogh s-a desfăşurat de-a 
lungul a aproximativ zece ani, timp pe care soarta i l-a oferit cu 
zgârcenie — zece ani care, unui artist obişnuit, îi sunt insuficienți 
pentru a studia, pentru a-şi identifica personalitatea, nicidecum 
pentru a realiza una din cele mai strălucite creaţii din arta 
universală. Constantin Prut, în Dictionar de artă modernă, face 
marelui artist, un expresiv, dar realist portret al ultimilor doi ani 
de existență: „O forță de o rară intensitate, având izvorul în 
frenezia cu care îşi consumă artistul momentele existenței, animă 
întregul material reprezentat, tulbură, asemenea unui vânt, 
ramurile copacilor, ierburilor, imprimă fizionomiilor expresii 
tensionate.”2* — pe care nu mă pot abţine să nu-l întregesc prin 
imagini (Fig. 114, 115). 


114) Vincent Van Gogh, 
Noapte înstelată 


115) Vincent Van Gogh. 
Joseph Roulin, stând 
pe scaun. 


Tamra i alt sa] 


28 Constantin Prut, Dicţionar de artă modernă, Ed. Albatros. Bucureşti. 1982. pag. 196 

114) Vincent Van Gogh, 
Noapte înstelată 


115) Vincent Van Gogh. 
Joseph Roulin, stând 
pe scaun, 


Van Gogh impresionează prin forța personalităţii, a 
expresivităţii, a valorii pe care un artist o poate da propriei sale 
opere. Voința, puterea de creaţie depăşeşte cu mult posibilitățile 
unui om obişnuit. Este inutil să înşirui titluri din desenele acestui 
mare artist, ar însemna să umplu pagini întregi, pentru că nu aş 
putea scăpa de obsesia omiterii uneia dintre ele. Trebuie să 
recunosc — mi-a fost foarte greu, chiar, să aleg una care să-mi 
slujească drept subiect în analiza mesajului plastic. Nici acum, 
când scriu aceste rânduri, nu sunt hotărât. Nu una, ci sute de 
lucrări ar merita supuse discuţiei. Aproape fiecare din lucrările 
sale te trimite la o altfel de rezolvare compoziţională în linie şi 
valoare, pe o altă direcţie de susţinere a dominantei, cu alte 
mijloace de reprezentare a ritmului plastic. 

Voi alege, totuşi Pini lângă zidul din Asylum (Fig. 116), 
lucrare care să mă oblige să vorbesc despre „lumină”, obsesia 
creaţiei sale. 

Înainte de a trece la valoare este necesar să analizăm puţin 
compoziția liniei. În această lucrare, Van Gogh foloseşte toate 
tipurile de linie: dreaptă (orizontală, oblică, verticală), frântă şi 
curbă. Acest lucru implică un risc — fărâmițarea... Nici nu poate fi 
vorba de fărâmiţare, din simplul motiv că lucrarea este susținută 
dominant de linia dreaptă, iar poziția ei generează, prin 
alternanță, ritmuri plastice. 

Linia dreaptă (ca poziţie) este dispusă pe trei registre. În 
primul registru (partea de Jos), într-o anume dezordine, foloseşte 
linii oblice în tuşe scurte, egale ca valoare care, la rândul lor, într-o 
privire de ansamblu, desemnează o pată unitară valoric. În al 
doilea registru, eliminând aparenta dezordine (prezentă, cum 
spuneam, în primul registru), se desfăşoară cu o bandă oblică, 
ascendentă (dată de rezolvarea perspectivei zidului), de linii 
verticale în repetiţie. În al treilea registru, reprezentând coroana 
unor copaci din ultimul plan, linia îşi schimbă poziţia, 
desemnând prin oblice dense, repetitive, o pată de valoare discret 
mai închisă (decât suprafețele primelor două registre). 


i 


Există şi un al patrulea registru, dominant ca suprafață, 
liniştit, luminos ce reprezintă cerul. Acesta, împreună cu prezența 
arborelui uscat, din centrul compoziţiei, a cărui construcție este 
realizată, cu mici excepții, din linie dreaptă ce întregeşte 
dominanta lucrări. 

Observaţie: Dacă veţi privi cu atenție lucrarea, şi veți 
încerca să faceți abstracție de prezenţa arborilor, veţi descoperi 
„definiția? ritmului de linie dreaptă susținut prin contrast 
dominant suprafața primului registru. Fără dominanță nu putem 
vorbi de ritm plastic ci, în cel mai fericit caz, de alternanță. Van 

116) Van Gogh, 
Pini lângă zidul 
din Asvlum, 
octombrie 1889 


116) Van Gogh, 
Pini lângă zidul 
din Asylum, 
octombrie 1889 


Gogh, în această lucrare, fără să exagerez, înglobează toată teoria 
liniei şi a contrastelor urmărită de mine în aceast material. 

Continuând comentariul vom dezvolta acum organizarea 
complexă a compoziţiei liniei, introducând în analiză linia curbă 
a cărei prezență conferă creaţiei lui Van Gog (prin forța 
expresivă a tuşei scurte, ritmice, de valoare sau culoare) — 
unicitatea. 

Implicarea liniei curbe, din desenul Pini lîngă zidul din 
ASylum, generează ritmul plastic complex, care, în calitate de 
subdominantă, pune în valoare linia dreaptă căpătând, ea însăşi 
(linia curbă), prin contrast strălucire şi personalitate. 

Un alt aspect al dominanţei, pe care îl putem discuta aici, 
este cea a valorii de linie. În cazul nostru contrastul valoric 
(subdominant) este dat de trunchiul arborelui uscat din centrul 
imaginii; de tuşele puternice, discontinui, care lasă liniei deschise 
(valoric) posibilitatea medierii cu fondul, conferind unitate 
percepției dintre formă şi fond; de tuşele de linie frântă aflate la 
baza zidului din dreapta. Aceste linii dure, puternice tranşante se 
pun, dar şi pun în valoare, prin contrast, linia subțire, caldă, 
unitară valoric din restul compoziției, conferind armonie întregii 
lucrări 

Putem vorbi, în aceast desen, de compozitia valorii de 
suprafată, chiar dacă ea este realizată practic din linie. Densitatea 
liniei generează suprafețe valorice, acestea integrându-se 
principiului dominanței se pun reciproc în valoare. Dominantă 
este valoarea deschisă — lumina, înglobând aici cerul; valoarea 
interiorului coroanei pinilor, în general — linia deschisă, egală ca 
valoare. 

Mai există în această lucrare un alt element de limbaj 
plastic: efectul simultaneitătii. Dacă veţi privi lucrarea de la o 
anumită distanță, veţi observa o pată de valoare deschisă, în 
ansamblul compoziţiei — coroana pinului din centrul-jos al 
lucrării. Este, de fapt, o iluzie optică. Valoarea acestei forme este 
egală cu valoarea cerului. Aşa reiese din reproducerea după care 


fac comentariul. Dacă aceasta este realitatea, lumina de care 
vorbeam (excluzând posibilitatea ca autorul să fi intervenit, 
discret, cu cretă albă, pentru a crea un alt centru de interes decât 
bifurcația trunchiului copacului a cărui poziție, prea centrală, l-ar 
fi putut deranja pe autor), se datorează efectului contrastului 
simultan. Coroana copacului, fiind înconjurată de valori închise, 
prin efectul optic dat de contrast, este percepută ca fiind mai 
deschisă. 

Chiar dacă nu mi-am propus, în această carte, să abordez 
problematica legată de construcția compoziţiei, simt nevoia, să 
analizez, lucrarea, şi din acest punct de vedere. 

Există în secvențele, cadrele (o natură moartă, un peisaj 
etc.) pe care ni le alegem din natură pentru a le desena sau picta, 
linii orizontale, verticale sau oblice, care ar putea să „taie” 
compoziţia în două afectând astfel unitatea (situaţie comentată şi 
în desenul lui Rembrandt Drum mărginit de arbori (Fig. 87). 
Artistul — probabil la fel a gândit şi Van Gogh — trebuie să 
intervină pentru a reinstaura unitatea, pentru a „lega compoziţia” 
(în condiția în care doreşte să păstreze aceste elemente). Care ar 
fi mijloacele cu ajutorul cărora putem efectua „sudura”?... Am 
putea folosi secțiunea de aur. Prin ea ni se „indică precis” locul 
unde putem plasa „formele incomode”, evitând secţionarea 
compoziției în mod simetric. Altă modalitate o reprezintă /iniile 
de forță. Cu ajutorul lor putem întrerupe „dezastrul”. Van Gogh a 
folosit (din instinct, sau în cunoştinţă de cauză) această ultimă 
soluție creând o linie de forță oblică în care este implicat 
trunchiul pinului din prim-planul lucrării (dreapta, jos), 
continuând cu coroana acestuia, finalizând cu trunchiul şi 
coroana pinului din stânga-sus a lucrării. Astfel putem admira un 
„Ssimplu” desen, care comprimă în compoziţia sa esenţa teoriilor 
plastice. 


Pasiunea pentru linie, la Toulouse-Lautrec, transformă 
picturile sale în desen colorat. Prin spectacolul creat de linie dă 

personalitate şi individualizează forma în tuşe puternice de 
contur, într-o dominantă de linie groasă, tranşantă, gravă, pusă in 
valoare de linia subţire care închide forma fără a o decupa de 
fond, iar linia curbă, dominantă şi ea, este valorificată la rându-i 
de linii drepte: oblice, orizontale şi verticale, care prin haşururi 
ample sau tuşe scurte circulă şi conferă unitate spaţiului 
compozițional, transformându-se uneori, prin densitatea lor, în 
valoare de suprafață, dând formei vigoarea tridimensionalului. 
Desenul lui Toulouse-Lautrec, ca şi al lui Rembrandt şi Van 
Gogh, nu mai intermediază finalizarea unei idei, ci are calitatea 
lucrării finite, elaborate, de sine stătătoare. Compoziţia, lipsită de 
rigiditatea echilibrului perfect, capătă acea mobilitate, specifică 
firescului, realizată uneori prin construcție, alteori prin valoare. 
Dominanta de valoare, care, în mare măsură, dă unitate 
compoziţiei, se regăseşte atât în desen cât şi în culoare. 

Pentru a valida cele afirmate mai sus, voi comenta una din 
lucrările sale intitulată Femeie rrăgându-și ciorapul (Fig. 117), 
realizată în anul 1894. În acest desen voi analiza voluptatea liniei 
curbe, atenuând puţin opoziția mea (comentariul din Capitolul 1, 
subcapitolul Linia, mijloc de expresie plastică), faţă de concepţia 
lui William Hogarth despre aceast tip de linie. 

Într-un duct cursiv, amplu şi sigur, cu tuşe valorice, 
obținute din linii succesive, uneori evidențiind puternic forma, 
alteori lăsând linia subţire, sensibilă să se integreze cu fondul, 
Toulouse-Lautrec, spre deosebire de tendinţa lui de caricaturizare 
a personajelor, în această lucrare urmăreşte senzualitatea 
gestului, fără a influenţa, în sens interpretativ, forma. Chiar dacă 
este un studiu pentru compoziţia cu acelaşi nume de la Jeu de 
Paume, putem admira o lucrare de sine stătătoare. Expresivitatea 
liniei stă în dominanta de valoare, susținută, aşa cum spuneam, 
de linia subțire care intermediază legătura cu fondul. Nu putem 
elimina aportul plastic al subdominantei de linie dreaptă pe care 
o regăsim dublând o linie, uşor curbă, ce urcă vertical de la 
genunchiul stâng spre trunchi sau a celor existente în desenul 


şalului, şi chiar liniile drepte, ritmice, albe de pe coapsă şi 
trunchi. 


Dacă in sculptură Auguste Rodin este tentat să se supună 
trecutului şi mişcării romantice din secolul al XIX-lea, în desen 
depăşeşte mişcarea impresionistă şi chiar postimpresionistă, 
anticipând, prin sinteza, unitatea şi compoziţia formei, stilistica 
artei contemporane, postmoderne. Desenul, de o expresivitate şi 
sensibilitate plastică rar intâlnită la un sculptor (la care 
importantă devine forma în sine şi nu legătura ei cu fondul), ar 
putea fi invidiat de orice grafician, cu atât mai mult de un pictor. 


117) Toulouse-Lautrec 
Femeie trăgându-și 
ciorapul, 

1894 
ulei pe carton 
61,5x44.5 cm 


117) Toulouse-Lautrec 
Femeie trăgându-şi 
ciorapul, 

1894 
ulei pe carton 
61,5x44.5 cm 


De cele mai multe ori depăşeşte stadiul de schiță, devine, 
prin complexitatea lui, gen plastic de sine stătător. În Femeie nud 
întinsă (Fig. 118), linia, într-o dominantă curbă, subțire, aproape 
de duct continuu, este pusă în valoare de sensibile tuşe valorice 
subdominante, dar, şi de linia dreaptă care prin drapaj 
construieşte ritmuri plastice ce dau viață, strălucire formei, 
scoțând-o din monotonie. Surpriza, categoric plăcută, oferită de 
sculptor este sensibilitatea picturală prin care leagă forma de 
fond, creând acea unitate de ansamblu cu valoarea suportului. 
Această unitate se realizează nu numai prin linie, spărgând, în 
anumite zone conturul, dar, şi prin compoziţia valorică de 
suprafață, a laviului care individualizează, dă personalitate şi 
coerență formei, atribut, de astă dată, specific sculpturii. 

Privind această lucrare în ansamblul ei vom observa că 
nici un detaliu, specific figurativului, nu vine să spargă unitatea 
compozițională a desenului, conferind ochiului bucuria armoniei 
şi spontaneităţii reprezentării. 


118) Auguste Rodin, 


Femeie nud întinsă, 
Grafit şi acuarelă pe 


Hârtie, 
21.5x26 cm 


13] 


Concluzii 


Valoarea, în sensul limbajului plastic, joacă un rol esenţial 
în absolut toate genurile artistice. Valoarea, acest joc între alb şi 
negru, între inchis şi deschis, nu poate fi neglijată indiferent de 
modul de abordare a operei de artă, de tehnică, de mijloacele de 
expresie folosite, de grupări sau curente artistice în care dorim să 
ne încadrăm ca artişti. În pictură, valoarea există prin 
proprietăţile pigmenţilor de a reţine sau reflecta lumina. O 
compoziţie cromatică, realizată din pete de culoare care au 
aproximativ aceeaşi intensitate valorică, va trezi mai puţin interes 
vizual, chiar dacă este rezolvată din punct de vedere cromatic. 
Contrastul de valoare vine să scoată forma din anonimat. Prin 
jocul contrastelor de valoare opera de artă prinde viaţă, capătă 
strălucire, incită ochiul la contemplare. Bineînţeles că există şi 
contraste de culoare, dar ele nu întotdeauna suplinesc valoarea. 
Contrastul dintre roşu şi verde (contrast complementar) nu 
trăieşte prin valoare. 

În sculptură, incidenţa luminii pune în valoare volumul; 
structurile de suprafață pe un volum, au rolul de a reține lumina 
iar suprafeţele șlefuite de a o reflecta — joacă deci un rol valoric. 
Toate aceste elemente care pun în discuţie valoarea, pentru a 
obţine efectul plastic, sunt şi trebiue să fie subordonate, din punct 
de vedere compozițional, contrastului dominant altfel nu vom 
putea elimina riscul fărâmițării dar şi al monotoniei compoziției. 

Nu aş putea spune că, de-a lungul timpului, de la pictura 
rupestră şi până astăzi, pentru a realiza o capodoperă, fiecare 
artist a aplicat teoria dominanțţei în cunoştinţă de cauză. Lipsa 
unităţii compoziţiei (fărâmițarea în linie, valoare, volum sau 


132 


culoare) este similară noţiunii de “urât”, incluzând aici şi 
caracterul relativ al acestei categorii estetice. Plecând de la ideea 
că vorbim despre artele “frumoase”, este cert că prin contrast 
identificăm această categorie estetică, iar dominanta rezultată 
(urât sau frumos) îi conferă calificativul. Efectele contrastului 
dominant acționează instinctual, departajând, în principiu, cele 
două categorii estetice. 

